title: O-Anisidiini

text: o-Anisidiinia voidaan käyttää valmistettaessa muita kemikaaleja. Siitä saatavia yhdisteitä ovat muun muassa atsovärit ja guajakoli. o-Anisidiinia sisältävien värien käyttö ja tuonti on kielletty Euroopan unionin alueella REACH-asetuksella vuonna 2007.


title: Gibraltar United FC

text: Gibraltar United Football Club on gibraltarilainen jalkapalloseura. Seura pelaa maansa korkeimmalla sarjatasolla Gibraltar Football Leaguessa. Gibraltar United on voittanut Gibraltarin mestauuden 11 kertaa: viimeisin kerta on vuodelta 2002.


title: Gibraltar United FC

text: Gibraltar United perustettiin toisen maailmansodan aikana vuonna 1943. Seuran perusti monien eri seurojen pelaajat, sillä sodan takia Gibraltarilla oli vähän pelaajia. Gibraltar United voitti 1940-luvun lopulla ja 1950-luvun alussa useita mestaruuksia: vuosina 1947-1951 ja 1954. Samoin 1960-luvulla joukkue voitti neljä mestaruutta: 1960, 1962, 1964 ja 1965. Viimeisimmän mestaruuden seura voitti vuonna 2002. Vuonna 2007 seura yhdistyi Lions FC:n kanssa, mutta erkani omaksi seurakseen jälleen vuonna 2014.


title: El Hierron lentoasema

text: El Hierron lentoasema on Kanariansaariin kuuluvan El Hierron saaren ainoa lentoasema. Se sijaitsee Valverden kunnassa saaren itärannikolla. Vuonna 2015 sitä käytti 146 790 matkustajaa.


title: Semantix

text: Semantix on pohjoismainen kieliyritys, joka tarjoaa käännös- ja kirjoittajapalveluita, koulutusta ja tulkkauspalveluita. Konsernin nimi on ollut Semantix vuodesta 2006 lähtien, ja se on kasvanut muun muassa yritysostojen kautta. Konsernin ensimmäinen yritys perustettiin vuonna 1969. Konserni työllistää noin 7 000 tulkkia, kääntäjää ja kielikonsulttia. Semantixilla on kuusi konttoria Ruotsissa, neljä Suomessa ja kaksi Norjassa.


title: Semantix

text: Työperäisen maahanmuuton seurauksena 1900-luvun puolivälissä syntyi tarve korkealaatuisille kielipalveluille, lähinnä kääntämiselle ja tulkkaukselle. Tämän tarpeen tyydyttämiseksi perustettiin vuonna 1969 Eqvator, josta myöhemmin tuli Semantix. Yhtiön nimi ei silloin ollut Eqvator vaan Språksektionen, ja se oli osa hiljattain perustettua Ruotsin maahanmuuttovirastoa (Invandrarverket). Yksityisen elinkeinoelämän kielipalvelujen tarpeisiin perustettiin SpråkCentrum vuonna 1975. Sen jälkeen alan kehitys eteni pienten, tiettyyn alaan erikoistuneiden käännöstoimistojen perustamisella.


title: Semantix

text: 1980-luvun aikana kielipalveluja tarjoavat yritykset alkoivat vakiinnuttaa asemaansa siten, että pienemmät käännöstoimistot lyöttäytyivät yhteen. Osana tätä kehitystä syntyi Semantix. Semantixiin yhdistyneitä yrityksiä ovat mm. SpråkCentrum, TolkJouren, Eqvator, ITS Översättningsbyrå, INK Sverige, INK Norge, Lingua Nordica, Interpreto, Languageland ja Explicon.


title: Semantix

text: Semantixin omistaja oli Accent Equity Partners vuosina 2006-2009 ja vuosina 2009-2015 Litorina. Vuodesta 2015 eteenpäin Semantixin on omistanut Segulah.


title: Rock Cup

text: Rock Cup on gibraltarilainen jalkapalloturnaus. Sitä hallinnoi Gibraltarin jalkapalloliitto. Rock Cupia on pelattu vuodesta 1895 lähtien. Siihen osallistuu Gibraltarin kahden korkeimman sarjatason joukkueet.


title: Rock Cup

text: Lähde:


title: Gibraltar Premier Cup

text: Gibraltar Premier Cup on gibraltarilainen cupmuotoinen jalkapalloturnaus. Siinä kohtaavat Gibraltar Football Leaguen joukkueet. Cup perustettiin vuonna 2013.


Luettelo Euroopan Unionin kannalta haitallisista vieraslajeista sisältää ne vieraslajit, jotka Euroopan Unioni on katsonut koko unionin kannalta haitallisiksi. Luettelo on vahvistettu 4. joulukuuta 2015.


title: Luettelo Euroopan Unionin kannalta haitallisista vieraslajeista

text: Luettelossa olevia lajeja ei saa tuoda EU:n alueelle. Niitä ei myöskään saa EU:n alueella myydä, kasvattaa, muulla tapaa hallussapitää tai päästää luontoon. Lemmikkinä olevat eläimet saa kuitenkin pitää niiden luonnolliseen kuolemaan saakka sillä ehdolla, että eläin on otettu lemmikiksi ennen lajin kirjaamista luetteloon.


title: Richard A. Harris

text: Richard A. Harris on yhdysvaltalainen leikkaaja. Hän valmistui Etelä-Kalifornian yliopistosta vuonna 1956. Hänen tunnetuimpia leikkauksia elokuvissa on ollut "Titanic", "Last Action Hero" ja "Äiti kulta".


title: Reijo Sillanpää

text: Reijo Sillanpää on suomalainen kemisti ja emeritusprofessori. Hän toimi Jyväskylän yliopistossa epäorgaanisen kemian professorina vuosina 2001–2013.


title: Reijo Sillanpää

text: Reijo Sillanpää opiskeli 1970-luvulla kemiaa Turun yliopistossa ja valmistui sieltä filosofian kandidaatiksi. Opiskeluaikanaan hän toimi 1978–1979 Turun kemistikerhon sihteerinä. Hän jatkoi opintojaan ja väitteli Turun yliopistossa tohtoriksi vuonna 1985. Hänen väitöskirjansa ohjaajana toimi professori Teuvo Nortia.


title: Reijo Sillanpää

text: Valmistumisen jälkeen Sillanpää toimi post doc-tutkijana walesilaisessa Cardiffin yliopistossa ("University College of Gardiff") 1985–1986. Sen jälkeen hän työskenteli mm. 1989–2001 yliassistenttina Turun yliopistossa. Vuosiksi 1994–1995 hän sai tutkimustyötään varten Suomen Akatemian myöntämän, niin kutsutun varttuneen tutkijan apurahan.


title: Reijo Sillanpää

text: Jyväskylän yliopiston epäorgaanisen kemian professori Jouni Tummavuori jäi eläkkeelle 1990-luvun lopulla. Tummavuoren tilalle professoriksi nimitettiin vuonna 2001 Reijo Sillanpää. Hän aloitti virassaan syyskuussa 2001. Hän oli kemistinä hyvin profiloitunut. Hän kirjoitti lukuisia tieteellisiä julkaisuja ja hänellä oli laaja kansainvälinen yhteistyöverkosto. Sillanpää jäi eläkkeelle virastaan syyskuun alussa 2013. Hän on jatkanut tutkimustyötään vielä emerituksena.


title: Reijo Sillanpää

text: Kemistinä Sillanpää erikoistui epäorgaaniseen kemiaan. Epäorgaanisen kemian alalla hän tutki erilaisia katalyyttejä ja metallikomplekseja. Sen lisäksi hänen tutkimusintressejään ovat olleet analyyttinen kemia, koordinaatiokemia, kemiallinen rakennetutkimus sekä termoanalyysi. Rakennetutkimusta hän on tehnyt pääasiassa yksikidedifraktiomenetelmien avulla. Hän tutki professorikaudellaan Jyväskylässä mm. metallo-orgaanisia yhdisteitä ja pyrki määrittämään niiden kemiallista rakennetta. Tutkimuskohteena olivat varsinkin niin kutsutut siirtymämetallit ja aktinoidit. Sillanpää tutki metallo-orgaanisia aineita lisäksi mm. kemiallisen synteesin avulla.


title: Reijo Sillanpää

text: Pääasiallisen tutkimusalansa eli epäorgaanisen kemian lisäksi Sillanpää tutki yhteistyössä Szegedin yliopiston professori F. Fülöpin kanssa orgaanisia, rakenteeltaan kiraalisia molekyylejä. Tutkimus liittyi lääkekemian alaan. Koordinaatiokemian alalla Sillanpään tutkimuskohde olivat ligandit ja hän etsi niille uusia sovelluksia homogeenisissa katalyysireaktioissa. Rakennekemian alalla hän tutki mm. boroniklustereita ja niiden johdannaisia.


title: Reijo Sillanpää

text: Professori Sillanpää on ollut erittäin aktiivinen kirjoittaja: hän on julkaissut yli 350 tieteellistä artikkelia. "ResearchGate"-julkaisutietokannan mukaan hänen tieteellisten artikkeliensa kokonaismäärä kesäkuussa 2016 oli 385 kappaletta.


title: Reijo Sillanpää

text: Reijo Sillanpää on tieteellisistä ansioistaan saanut useita tunnustuksia. Unkarin Szegedin yliopisto on promovoinut hänet kunniatohtoriksi. Suomalaisten Kemistien Seura (SKS) myönsi hänelle tieteellisistä ansioista seuran ansiomitalin vuonna 2013.


title: Pohjola (Jyväskylä)

text: Pohjola on kaupunginosa Jyväskylässä. Pohjola sijaitsee Eurooppatie E75 varrella.


title: City Car Driving

text: City Car Driving on vuonna 2007 julkaistu ajopeli Microsoft Windows alustalle. Pelissä on aluksi vain muutama auto Lada Samara, Toyota Corolla ja joitakin muita.


title: City Car Driving

text: City Car Driving Steam Edition julkaistiin Steam jakoalustalle vuonna 2016. Steam versiossa City Car Driving suo mahdollisuuden ladata autoja Steam Workshopista.


title: Pitkäjärvi (Jyväskylä)

text: Pitkäjärvi Jyväskylän 77. kaupunginosa. Pitkäjärvellä sijaitsee myös kalastuspaikka.


title: Mehtovuori

text: Mehtovuori on Jyväskylän 79. kaupunginosa. Mehtovuorella sijaitsee myös hinauspalvelu.


title: Laajaranta (Jyväskylä)

text: Laajaranta on kaupunginosa Jyväskylässä. Laajarannalla sijaitsee hirsitaloja ja uimaranta.


title: Iloniemi

text: Iloniemi on kaupunginosa Jyväskylässä. Iloniemellä sijaitsee kauppa ja uimaranta.


title: Tijani Babangida

text: Tijani Babangida (s. 25. syyskuuta 1973 Kaduna) on nigerialainen entinen jalkapalloilija. Ammattiurallaan Babangida pelasi oikeana laitahyökkääjänä. Babangidan mukaan hän innostui jalkapalloilusta katseltuaan brasilialaislegenda Pelen pelaamista. Tijani Babamgidan veli Haruna Babangida on myös jalkapalloilija.


title: Tijani Babangida

text: Babangida pelasi urallaan useissa seurajoukkueissa. Hänen ensimmäinen seuransa oli nigerialainen Niger Tornadoes. 17-vuotiaana Babangida teki ammattilaissopimuksen Hollannin pääsarjassa pelanneen Roda JC:hen kanssa, josta hän siirtyi puolen kauden mittaisella vuokrasopimuksella VVV-Venloon. Palattuaan Roda JC:hen Babangidasta tuli yksi joukkueen tärkeimmistä pelaajista. Roda JC:stä Babangida siirtyi amsterdamilaiseen suurseuraan AFC Ajaxiin. Suurimman osan urastaan Babangida pelasi hollantilaisjoukkueissa; VVV:ssa, Roda JC:ssa, AFC Ajaxissa ja Vitesse Arnhemissa. Hollantilaisseurojen lisäksi hän edusti turkkilaista Gençlerbirliği S.K.:ta, saudiarabialaista Al-Ittihadia, sekä kiinalaisia Tianjin Taidaa ja Changchun Jinlaita.


title: Tijani Babangida

text: Babangida pelasi ensimmäisen maajoukkueottelunsa Romaniaa vastaan vuonna 1994. Hän pelasi Nigerian maajoukkueessa 37 virallista maaottelua, joissa teki viisi maalia. Babangida osallistui maajoukkueurallaan vuoden 1998 maailmanmestaruuskilpailuihin, joissa hän teki yhden maalin, sekä vuoden 1996 olympialaisiin, joissa Nigeria voitti kultaa.


title: Ikolanmäki

text: Ikolanmäki on kaupunginosa Jyväskylässä. Ikolanmäellä sijaitsee omakotitaloja ja uimaranta.


title: Kemppaisenmäki

text: Kemppaisenmäki on kaupunginosa Jyväskylässä noin 25 kilometriä keskustasta. Se on asuinalue Korpilahden entisen kunnan alueella Korpilahden keskustasta pohjoiseen – Kirkonmäen ja Ikolanmäen sekä valtatie 9:n pohjoispuolella.


title: Etelä-Keljo

text: Etelä-Keljo on kaupunginosa Jyväskylässä noin kuusi kilometriä keskustasta. Etelä-Keljo sijaitsee valtatien 9 varressa moottoritien kohdalla. Moventas Gears Oy:llä on toimitiloja Etelä-Keljossa.


title: Armottomat

text: Armottomat ("The Chase") on Arthur Pennin ohjaama yhdysvaltalainen draamaelokuva vuodelta 1966 (monessa lähteessä 1965). Vankilapaosta käynnistyvän tarinan pääosia näyttelevät Marlon Brando, Jane Fonda ja Robert Redford. Elokuvan käsikirjoituksen teki Horton Footen näytelmän (1952) ja romaanin (1956) pohjalta alun perin Lilian Hellman, mutta tuottaja Sam Spiegel kirjoitutti sen uudelleen.


title: Armottomat

text: Helteisessä Texasin pikkukaupungissa odotellaan vankilasta karanneen Bubber Reevesin (Redford) saapumista. Jäyhä sheriffi (Brando) yrittää hillitä vanhojen kaunojen räjähtämistä väkivallaksi.


title: Armottomat

text: Aikalaiskriitikot ottivat "Armottomat" hyvin vastaan lukuun ottamatta "Life"-lehden Richard Schickeliä, joka piti elokuvan pohjana olevaa näytelmää pettymyksenä ja elokuvaa katastrofaalisen huonona. Myöskään ohjaaja Arthur Penn ei ollut tyytyväinen mihinkään lopputuloksessa. Vuoden 1994 "Video-oppaassa" Asko Alanen antaa elokuvalle viisi tähteä viidestä ja sanoo sen ”kiehuttavan tehokkaasti katsojan sappea” ruotiessaan vanhakantaisen yhteisön rasismia ja intohimoja.


title: Icebreaker

text: Icebreaker voi tarkoittaa ainakin seuraavia:


title: Nikolai Maškevitš

text: Nikolai Akimovitš Maškevitš (1874–?) oli venäläinen tutkintatuomari, joka johti vuosina 1916–1917 Suomen jääkäriliikkeeseen kohdistunutta viranomaistutkintaa.


title: Nikolai Maškevitš

text: Maškevitš valmistui vuonna 1897 Novorossijskin yliopistosta. Hän työskenteli vuosina 1910–1917 Pietarin oikeuspiirin tutkintatuomarina ja sai valtioneuvoksen arvonimen. Hän oli virkansa puolesta yhtenä tutkijana maailmanlaajuista huomiota herättäneessä niin sanotussa Beilisin jutussa, jossa juutalaista Mendel Beilisiä syytettiin kyseenalaisten aihetodisteiden perusteella koulupojan sieppauksesta ja rituaalimurhasta. Maškevitš nimitettiin päätutkijaksi, kun Beilisin tapausta alettiin selvittää toiseen kertaan syksyllä 1912. Kuulustelujen ohella hän yritti selvittää juttua muun muassa kemiallisten tutkimusten avulla. Tutkimusten puolueellisuudesta huolimatta oikeus totesi lopulta Beilisin syyttömäksi.


title: Nikolai Maškevitš

text: Kun Suomessa jo pitemmän aikaa jatkunut jääkärivärväys paljastui venäläisille viranomaisille ja nämä käsittivät jutun laajuuden talvella 1915–1916, Suomen santarmihallituksen päällikkö Aleksandr Jeremin pyysi tammikuussa 1916 jutun tutkinnan keskittämistä yksiin käsiin. Venäjän oikeusministeri Aleksandr Hvostovin suosituksesta tutkinnan johto annettiin Maškevitšille, joka saapui Suomeen helmikuun alussa 1916. Kaikki Suomen viranomaiset määrättiin avustamaan häntä. Useiden suomalaisten kalterijääkärien muistelmissa kuulusteluja Špalernajan tutkintavankilassa johtanut Maškevitš esitettiin pelottavana ja joskus lähes paholaismaisena hahmona, mutta hänen taitavuutensa jääkärisalaliiton selvittämisessä ja pätevyytensä laintuntijana on myöhemmin saanut suomalaisilta myös tunnustusta. Vangittujen jääkärivärvärien oikeudenkäynnit alkoivat joulukuussa 1916 ja päätodistusaineistona olivat Maškevitšin keräämät tiedot ja tunnustukset. Prosessi keskeytyi vuoden 1917 helmikuun vallankumouksen seurauksena, kun väkijoukko vapautti Špalernajan vangit ja tuhosi pääosan asiakirjoista.


title: Nikolai Maškevitš

text: Kirjailija Aleksandr Solženitsynin väitteen mukaan Maškevitš olisi pakotettu eroamaan pian helmikuun vallankumouksen jälkeen samalla kun useita muitakin Beilisin oikeudenkäyntiin liittyneitä antisemitisteinä pidettyjä korkeita virkamiehiä syrjäytettiin ja vangittiin. Maškevitšin vaiheista vallankumouksen jälkeen ei ole tietoja, mutta suomalaisten keskuudessa liikkuneiden huhujen mukaan hän olisi paennut ulkomaille, mahdollisesti Ranskaan.


title: Frans Maexmontan

text: Frans Michael Christian Maexmontan (14. kesäkuuta 1847 Helsinki – 26. syyskuuta 1900 Helsinki) oli suomalainen toimittaja, opettaja ja taidemaalari.


title: Frans Maexmontan

text: Maexmontanin vanhemmat olivat apteekkari Frans Michael Mexmontan ja Paulina Augusta Lovisa Lindström. Hän oli naimisissa vuosina 1879–1892 Lydia Amalia Laguksen (1855–1901) kanssa, mutta liitto päättyi avioeroon. Frans Maexmontanin veli oli Helsingin yliopiston miekkailunopettaja ja aktivisti Mauritz Mexmontan.


title: Frans Maexmontan

text: Maexmontan opiskeli viisi lukukautta Helsingin yliopiston piirustussalissa. Hän opiskeli myös Tukholmassa ja Kööpenhaminassa vuodet 1873–1874 sekä Pariisissa 1875–1876. Myöhemmin Maexmontan opiskeli koristetaidetta Kööpenhaminassa vuosina 1886–1887 ja Wienissä 1878–1888. Hän osallistui Suomen Taiteilijain näyttelyihin vuosina 1892, 1893, 1894 ja 1895 sekä oli edustettuna vielä vuonna 1924. Maexmontan toimi opettajana Taideteollisessa keskuskoulussa vuonna 1880–1886.


title: Harrbådan linjaloisto

text: Harrbådan linjaloisto on Kokkolassa Harriniemellä sijaitseva vuonna 1953 rakennettu käytöstä poistettu linjaloisto, merenkulun ohjaukseen käytetty turvalaite jota usein virheellisesti kutsutaan majakaksi. Loiston valo on sammutettu ja korkea betoninen loistotorni toimii purjehdusmerkkinä. Loistotorni on rapistunut eikä sitä enää hoideta. Kokkolan kaupunkiväylän turvalaitteena toiminut loisto on eräs Suomen merenkulun rakennusperintökohteista.


title: Harrbådan linjaloisto

text: Kokkolan kaupungin omistuksessa ollut loisto myytiin kesäkuussa 2016 300 eurolla yksityiselle yrittäjälle Erikoistyö Lehtiselle. Maapohja jää kaupungille mutta tarpeellinen alue vuokrataan yritykselle. Yritys kunnostaa rapistuneen loiston kulttuuri-, taide- ja kuvauskäyttöön, ja myös esityksiä on suunniteltu järjestettäväksi. Alue pidetään rauhoitettuna lintujen pesimäaikaan.


title: Anjalankosken voimalaitos

text: Anjalankosken voimalaitos on vuonna 1983 valmistunut Kouvolassa Kymijoen varren vesivoimalaitos, joka tuottaa noin 130 GWh energiaa vuodessa. Voimalaitos sijaitsee Kouvolan keskustasta alavirtaan entisen Anjalankosken kaupungin alueella. Anjalankoski on Kemijoki Oy:n omistama voimala, jonka putouskorkeus on 9,7 metriä. Voimalaitoksessa on yksi koneisto, jonka teho on 20 megawattia.


title: Anjalankosken voimalaitos

text: Anjalankosken voimalaitos (Kemijoki Oy)


YK:n yleiskokouksen päätöslauselma 68/262 hyväksyttiin 27. maaliskuuta 2014 järjestyksessään 67:nnessä Yhdistyneiden Kansakuntien yleiskokouksessa vastauksena tapahtumaan, jossa Venäjä liitti Krimin osaksi Venäjää. Ei-sitovan päätöslauselman, jota tuki 100 Yhdistyneiden Kansakuntien jäsenvaltiota, vahvisti yleiskokouksen sitoutumista Ukrainan alueelliselle koskemattomuudelle sen kansainvälisesti tunnustetuilla rajoilla ja korosti vuonna 2014 tapahtuneen Krimin kansanäänestyksen olleen epäpätevä. 11 kansakuntaa äänesti päätöslauselmaa vastaan, kun taas 58 tyhjää, ja lisäksi 24 valtiota oli poissa äänestyksen aikana.


title: YK:n yleiskokouksen päätöslauselma 68/262

text: Päätöslauselman esittelivät Kanada, Costa Rica, Saksa, Liettua, Puola ja Ukraina.


title: Rudolf Åkerblom

text: Rudolf Waldemar Åkerblom (16. tammikuuta 1849 Helsinki – 17. kesäkuuta 1925) oli suomalainen taidemaalari.


title: Rudolf Åkerblom

text: Åkerblom opiskeli Suomen Taideyhdistyksen piirustuskoulussa 1869–1873. Åkerblom maalasi 1870-luvulla useita akvarelleja Helsingin Katajanokan vanhasta 1700-luvulta peräisin olleesta puutaloasutuksesta joka hävisi pian tämän jälkeen kivitalojen tieltä.


title: Fuerteventuran lentoasema

text: Fuerteventuran lentoasema on Kanariansaariin kuuluvan Fuerteventuran saaren ainoa lentoasema. Se sijaitsee saaren itärannikolla viisi kilometriä Puerto del Rosarion kaupungin eteläpuolella. Vuonna 2015 sitä käytti 5 026 902 matkustajaa.


title: Gavriá

text: Gavriá () on Kreikan kylä, joka sijaitsee Amvrakikóslahden pohjoispuolella noin seitsemän kilometriä Ártan kaupungista lounaaseen. Se kuuluu hallinnollisesti Ártan kuntaan, Ártan alueyksikköön ja Epeiroksen alueeseen. Kylän väkiluku on 379 (vuonna 2011).


title: Gavriá

text: Aiemmin Gavriá kuului Amvrakikóksen kuntaan ja vuoden 2011 alusta lähtien Ártan kunnan Amvrakikóksen kunnallisyksikköön. Gavriá muodostaa oman kyläyhdyskuntansa (Τοπική Κοινότητα Γαβριάς, "Topikí Koinótita Gavriás").


title: Gavriá

text: Kylän kirkko on omistettu Neitsyt Marian kuolonuneen nukkumiselle ("Koímisi tis Theotókou").


title: 1813 Imhotep

text: 1813 Imhotep on asteroidivyöhykkeellä sijaitseva asteroidi. Sen löysivät Cornelis Johannes van Houten, Ingrid van Houten-Groeneveld ja Tom Gehrels 17. Lokakuuta vuonna 1960 Palomarin Observatoriosta, San Diegon piirikunnasta, Kaliforniasta.


title: Alexander Barkoff

text: Alexander Barkoff (4. syyskuuta 1870 Helsinki – 1944 Ateena, Kreikka) oli suomalainen taidemaalari.


title: Alexander Barkoff

text: Barkoff opiskeli Taideteollisessa keskuskoulussa 1890 ja 1895–1897 sekä Suomen Taideyhdistyksen piirustuskoulussa 1893–1897. Hän osallistui Suomen Taiteilijain näyttelyihin 1897, 1898, 1899, 1901 ja 1905. Barkoff muutti Suomesta ulkomaille vuonna 1900 ja asui pääasiassa Kreikassa Salonikissa ja Ateenassa. Hän vietti pitkiä aikoja myös Pariisissa ja Firenzessä. Viimeiset elinvuotensa hän vietti Kreikassa. Barkoff toimi myös pilapiirtäjänä.


title: Kim Kielsen

text: Kim Kielsen (s. 30. marraskuuta 1966) on Grönlannin pääministeri vuodesta 2014. Hän edustaa puoluetta Siumut, ja johtaa vuodesta 2018 alkaen kolmen puolueen koalitiohallitusta.


title: Sansa

text: Sansa voi tarkoittaa seuraavia:


title: Palkansaajarahastot

text: Palkansaajarahastot olivat Ruotsin sosiaalidemokraattisen työväenpuolueen vuosina 1983–1991 ajama järjestelmä, jossa osa yritysten voitoista olisi rahastoitu ammattiyhdistysliikkeen ylläpitämiin rahastoihin ja varoilla ostettaisiin asianomaisen yrityksen osakkeita. Palkansaajarahastoja ehdotti alun perin Ruotsin keskusammattijärjestö LO tavoitteena lisätä palkansaajien vaikutusvaltaa työnantajayrityksissään. Ruotsin yrittäjät ja muut rahastoja vastustaneet näkivät ne puolestaa suurena ja vaarallisena askeleena kohti sosialismia.


title: Palkansaajarahastot

text: Palkansaajarahastoja kannatti vuonna 1982 porvarihallituksen jälkeen valtaan tullut pääministeri Olof Palme, ja ne aiheuttivat 1980-luvun alkuvuosina suurimpia nyky-Ruotsissa nähtyjä mielenosoituksia etenkin ruotsalaisten yrittäjien taholta.


title: Palkansaajarahastot

text: LO alkoi puhua palkansaajarahastoista 1970-luvun puolivälissä. Niiden pääideologi oli taloustieteilijä Rudolf Meidner, jonka mielestä omistus on työntekijöille paras tapa saada vaikutusvaltaa yrityksessä, jossa työskentelevät. Vuosina 1976–1982 Ruotsissa oli porvarihallitus, ja asia ei edennyt. Olof Palmen johtamien sosiaalidemokraattien palattua valtaan 1982 palkansaajarahastot otettiin jälleen esille ja niitä alettiin perustaa vuonna 1983 tehdyllä päätöksellä. Tosin myös sosiaalidemokraattien omissa joukoissa oli niille hiljaista vastustusta: lehtikuvaaja tallensi puolueen valtiovarainministerin Kjell-Olof Feldtin raapustamassa valtiopäivien istunnossa rahastoja vastustavaa runoa, joka pääsi näin julkisuuteen ja aiheutti vahinkoa sosiaalidemokraateille.


title: Palkansaajarahastot

text: Päätöksen läpiviennissä sosiaalidemokraatteja tuki Ruotsin kommunistinen vasemmistopuolue, mutta ay-liike ei kuitenkaan saanut rahastoja hallintaansa vaikka niin oli suunniteltu. Rahastoja perustettiin lopulta vain viisi, ja niiden taloutta rasitti niille määrätty voitonjakovero. Vuonna 1991 valtaan noussut Carl Bildtin johtama porvarihallitus lopetti palkansaajarahastot 1993, eikä niitä ole sen jälkeen uudestaan otettu sosiaalidemokraattienkaan ohjelmaan.


title: Palkansaajarahastot

text: Suomessa esimerkiksi Kaukaan sellu- ja paperitehtaan johtaja Casimir Ehrnrooth yllättäen kannatti ajatusta työntekijöiden lisääntyvästä omistuksesta, ja Kaukaalle perustettiinkin yhteistoimintarahaston nimellä pari vuotta toiminut vastaavanlainen rahasto. Se kuitenkin lakkautettiin piane Ehrnroothin väistyttyä Kaukaan johdosta.


title: Aukusti Alopaeus

text: Aukusti (Aaku) Alopaeus (Ahola-Alopaeus) (6. kesäkuuta 1887 Kuopio – 22. marraskuuta 1970) oli suomalainen taidemaalari.


title: Aukusti Alopaeus

text: Alopaeus opiskeli Taideteollisessa keskuskoulussa 1903–1904 sekä Suomen Taideyhdistyksen piirustuskoulussa 1904–1906. Hän osallistui Suomen Taiteilijain näyttelyyn vuonna 1933. Alopaeus työskenteli postivirkailijana.


title: Janne Heikkinen

text: Janne Heikkinen -nimisiä henkilöitä ovat:


title: Kjell-Olof Feldt

text: Kjell-Olof Feldt (18. elokuuta 1931 Holmsund) on entinen ruotsalainen sosiaalidemokraattipoliitikko, joka toimi Ruotsin kauppaministerinä 1970–1975 ja valtiovarainministerinä 1982–1990.


title: Kjell-Olof Feldt

text: Kjell-Olof Feldt tuli ministeriaikoinaan tunnetuksi omaperäisistä lausunnoistaan, jotka eivät aina olleet pääministeri Olof Palmen mieleen. Feldt muun muassa ei valtiovarainministerinä kannattanut sosiaalidemokraattien ajamia palkansaajarahastoja eikä aggressiivista devalvaatiopolitiikkaa Ruotsin kilpailukyvyn ylläpitämiseksi.


title: Kjell-Olof Feldt

text: Feldtin vuonna 1991 ilmestynyt muistelmakirja "Dessa dagar" aiheutti Ruotsissa poliittisen myrskyn, koska se asetti kyseenalaiseksi sosiaalidemokratian pyhät arvot. Sittemmin Feldt on kirjoittanut puolen tusinaa muutakin kirjaa. Syksyllä 2016 julkaistaan Kjell-Olof Feldtin ja hänen vaimonsa, toimittaja-kirjailija Birgitta von Otterin kirja alkoholismista nimeltä "Vägen ut".


title: Kjell-Olof Feldt

text: Feldt syntyi työläisperheeseen Uumajan lähellä. Vanhemmat erosivat pian, ja äiti kasvatti poikaansa aluksi yksinhuoltajana Skellefteåssa. Kun hän avioitui yrittäjämiehen kanssa, Kjell-Olof sai mahdollisuuden käydä lukion ja valmistui Uppsalan yliopistosta valtiotieteen maisteriksi 1956. Hän työskenteli toimittajana "Libertas"- ja "Tiden"-lehdissä 1958–1964, osin samaan aikaan kun oli jo aloittanut virkamiesuran. Hän oli Ruotsin valtiovarainministeriössä budjettisihteerinä 1962–1964 ja toimistopäällikkönä 1964–1965, sitten budjettipäällikkönä vuoteen 1967 ja valtiosihteerinä vuoteen 1970 asti, jolloin hänet kutsuttiin Ruotsin kauppaministeriksi.


title: Hela (sarjakuvahahmo)

text: Hela on fiktiivinen superroisto Marvel-kustantamon sarjakuvissa. Hän on asgardilainen kuoleman jumalatar, ja hahmo perustuu skandinaavisen mytologian Hel-jumalattareen. Hela on Helin ja Niffleheimin valtiatar ja on usein ollut Thorin vastuksena. Hela esiintyi ensi kerran "Journey into Mystery" -lehden numerossa 102, ja hänet loivat Stan Lee ja Jack Kirby.


title: Hela (sarjakuvahahmo)

text: Hela syntyi Jotunheimissa Lokin (tämä on edellisessä Ragnarökissä kuollut erillinen inkarnaatio) sekä Angrbodan tyttäreksi. Kun Helasta tuli aikuinen, Asgardin kuningas Odin teki hänestä kuoleman jumalattaren ja määräsi hänet hallitsemaan kuolleiden henkiä Helin ja Niflheimin maailmoissa.


title: Hela (sarjakuvahahmo)

text: Hela yritti usein laajentaa valtaansa kuolleita kohtaan, joiden henkiä oleskeli myös Valhallassa. Tämän seurauksena Hela ajautui usein konfliktiin Odinin ja Thorin kanssa. Thorin ollessa kerran kuoleman partaalla Romuttajaa vastaan käydyn taistelun jälkeen, Hela yritti kerran houkutella hänet Valhallaan.


title: Hela (sarjakuvahahmo)

text: Myöhemmin Hela varasti osan nukkuvan Odinin sielua hänen ollessa Ikuisen yön meressä Lokin vallankaappausyrityksen johdosta, luoden voimakkaan olennon nimeltä Ikuisuus (eri olento kuin kosminen olento Ikuisuus). Hela vapautti Ikuisuuden riehumaan universumissa. Olento jopa otti Odinin valtaansa. Hela surmasi Thorin, mutta hänen palvelijansa Hiljainen herätti tämän henkiin. Odin surmasi Helan pelastaakseen Thorin, Thorin suostuttelemana Odin herätti Helan henkiin palauttaakseen tasapainon elämän ja kuoleman välillä. Hela kuitekin jäljitti Thorin ja onnistui jälleen surmaamaan hänet uhkaamalla ihmishenkiä, mutta herättämään Thorin henkiin, Sifin tarjouduttua ottamaan hänen paikkansa.


title: Siumut

text:
Siumut on Grönlannissa toimiva Sosialidemokraattinen puolue. Se on Grönlannin pääministeripuolue ja sillä on 11 paikkaa parlametissa. Sillä on 17 jäsentä Pohjoismaiden neuvostossa. Se on suurin puolue Grönlannin parlamentissa.
http://www.norden.org/fi/persons/kim-kielsen
http://www.norden.org/fi/pohjoismaiden-neuvosto/organisaatio-ja-rakenne/puolueryhmaet/sosiaalidemokraattinen-ryhmae/jaesenpuolueet/siumut-s
http://en.inatsisartut.gl/members-of-inatsisartut.aspx


title: Kalle Kuutola

text: Karl Arvid (Kalle) Kuutola (27. lokakuuta 1886 Pietari – 16. syyskuuta 1974) oli suomalainen taidemaalari.


title: Kalle Kuutola

text: Kuutola opiskeli Viipurin taiteen ystävien piirustuskoulussa 1901–1904 sekä Suomen Taideyhdistyksen piirustuskoulussa 1904–1907. Myöhemmin hän opiskeli Pariisissa Académie Colarossissa 1911-1913 ja Académie André Lhotessa 1931–1932. Hän osallistui Ryhmä 34:n näyttelyihin Helsingissä 1934 ja Tukholmassa 1935. Pariisissa opiskellut Kuutola asetti yhdessä taidemaalari Bruno Tuukkasen kanssa näytteille ensimmäiset kubismia edustaneet maalaukset Viipurissa vuonna 1914. Hän oli 1930-luvulla mukana Ryhmä 34:ssä johon kuuluivat lisäksi taiteilijat Uuno Eskola, Atte Laitila, Hugo Otava ja Matti Waren-Waris. Kuutola omisti myös kehysliikkeen.


title: Jack Cropp

text: John Urquhart ”Jack” Cropp (23. toukokuuta 1927 Hokitika, Uuden-Seelannin dominio, Brittiläinen imperiumi – 25. kesäkuuta 2016) oli uusiseelantilainen kilpapurjehtija ja olympiavoittaja.


title: Jack Cropp

text: Cropp voitti parinsa Peter Manderin kanssa 12 m² Sharpie -venetyypin olympiakultaa Melbournessa 1956. Olympiamitali oli Uuden-Seelannin ensimmäinen purjehduksesta.


title: Jack Cropp

text: Cropp kuoli 89-vuotiaana 25. kesäkuuta 2016.


title: Peter Mander

text: Peter Garth Mander (4. heinäkuuta 1928 Christchurch, Uuden-Seelannin dominio, Brittiläinen imperiumi – 21. kesäkuuta 1998 Christchurch) oli uusiseelantilainen kilpapurjehtija ja olympiavoittaja.


title: Peter Mander

text: Mander voitti parinsa Jack Croppin kanssa 12 m² Sharpie -venetyypin olympiakultaa Melbournessa 1956. Olympiamitali oli Uuden-Seelannin ensimmäinen purjehduksesta. Mander kilpaili myös Tokion kesäolympialaisissa 1964, missä hän sijoittui Finnjollissa neljänneksi.


title: Freddie Gilroy

text: Frederick ”Freddie” Gilroy (7. maaliskuuta 1936 Belfast, Brittiläinen imperiumi – 28. kesäkuuta 2016) oli irlantilainen nyrkkeilijä ja olympiamitalisti.


title: Freddie Gilroy

text: Gilroy voitti painoluokan 54 kg olympiapronssia Melbournessa 1956.


title: Freddie Gilroy

text: Gilroy nyrkkeili myös ammattilaisena voittaen muun muassa Euroopan mestaruuden. Hän kuoli 80-vuotiaana 28. kesäkuuta 2016.


title: The Wendy Williams Show

text: The Wendy Williams Show on viihteellinen keskusteluohjelma, jota juontaa mediapersoona Wendy Williams. Ohjelmaa on esitetty Yhdysvalloissa vuodesta 2008 ja se jatkuu ainakin vuoteen 2020 asti. Ohjelma on ollut ehdolla Daytime Emmy -palkinnon saajaksi.


title: The Wendy Williams Show

text: Ohjelmaa kuvataan New Yorkissa. Siihen kuuluu useita osioita, kuten ”Hot Topics”, jossa Williams ottaa kantaa viimeaikaisiin julkkisuutisiin ja ”Ask Wendy” -osio, jossa Williams vastaa studioyleisön kysymyksiin, jotka liittyvät yleensä ihmissuhteisiin.


title: Punaauia

text: Puna'auia on kunta Papeeten lähellä Ranskan Polynesiassa. Se kuuluu Ranskan merentakaisiin alueisiin Tyynellämerellä. Puna'auia sijaitsee Tahitin saarella, ja on osa Windward-saaria ja Seurasaaria.


title: Punaauia

text: 1890-luvun lopulla ranskalainen taidemaalari Paul Gauguin asui Puna'auiassa ja maalasi siellä kuuluisan teoksensa "Mistä tulemme? Keitä olemme? Mihin menemme?".


title: Punaauia

text: Naapurikuntia ovat Faa’a pohjoisessa ja Paea etelässä.


title: Punaauia

text: Kuten muuallakin Ranskan Polynesiassa, alueen ensimmäisiä asukkaita olivat polynesialaiset, jotka saapuivat noin 1000 vuotta sitten. Nämä ihmiset ovat jo asuttaneet Marquesassaaret, mistä he matkustivat merikanooteillaan Seurasaarille. Heidän elinkeinoinaan oli kalastus ja silloisten saarella eläneiden lajien metsästys. Ensimmäiset polynesialaiset rakensivat taloja rannalle. Myöhemmin he siirtyivät rakentamaan taloja kauempana sisämaassa, välttääkseen korkeaa vuorovettä.


title: Punaauia

text: Kapteeni James Cook tuli retkikuntineen kartoittamaan Tyynenmeren saaria 1770. Englantilainen Samuel Wallis tutki myös saaria.


title: Punaauia

text: Puna'auia on kokenut suuren väestönkasvun 1990-luvun lopulla. Kunnassa on nyt noin 28 000 asukasta ja se on väkiluvultaan Ranskan Polynesian toiseksi suurin kunta.


title: Grönlannin parlamentti

text:
Grönlannin parlamentti (, ) on toinen Grönlannin lakiasäätävistä elimistä. Toinen lakiasäätävä elin on Grönlannin hallitus.
Grönlannin parlamenttivaalit järjestetään joka neljäs vuosi ja niissä valitaan 31 edustajaa. Grönlannin parlamentin toimipaikka on Nuuk. Yksi Grönlannin parlamentin tehtävistä on nimittää hallituksen pääministeri ja ministerit.


title: Laverne Cox

text: Laverne Cox (s. 29. toukokuuta 1984) on yhdysvaltalainen näyttelijä ja seksuaali- ja sukupuolivähemmistöjen puolestapuhuja. Hänet tunnetaan parhaiten televisiosarjasta "Orange Is the New Black", jossa hänen roolihahmonsa on Sophia Burset. Hän oli roolistaan ehdolla Emmy-palkinnon saajaksi vuonna 2014, ja hänestä tuli ensimmäinen Emmy-ehdokkuuden saanut avoimesti transsukupuolinen henkilö. Lisäksi Cox on ensimmäinen transsukupuolinen henkilö, joka on päässyt Time-lehden kanteen.


title: Laverne Cox

text: Cox on puhunut julkisuudessa transsukupuolisuudesta ja ansainnut tietoisuuden lisäämisestä esimerkiksi GLAAD-mediapalkinnon.


title: Laverne Cox

text: Laverne Cox syntyi ja varttui Mobilessa, joka sijaitsee Alabaman osavaltiossa Yhdysvalloissa. Hänellä on identtinen kaksosveli M Lamar, joka näytteli "Orange Is the New Black" -sarjan takaumassa Marcusta eli Sophia Bursettia ennen sukupuolenkorjausleikkausta. Laverne Cox määriteltiin lapsena pojaksi, ja hän kertoo yrittäneensä itsemurhaa 11-vuotiaana, koska joutui salaamaan todelliset tuntemuksensa sukupuolestaan.


title: Laverne Cox

text: Myöhemmin Cox muutti New Yorkiin, jossa hän esiintyi Off Broadway -tuotannoissa ja koe-esiintyi eri rooleihin. Läpimurto tapahtui heinäkuussa 2013, kun Netflix alkoi esittää draamasarjaa "Orange Is the New Black". Naisvankilaan sijoittuvassa sarjassa Cox näyttelee Sophia Bursetia, sukupuolensa korjannutta kampaajaa. Vuonna 2014 hän oli roolistaan ehdolla parhaan komediasarjan vierailevan naisnäyttelijän Primetime Emmy -palkintoon, ja hänestä tuli ensimmäinen transsukupuolinen Emmy-ehdokas.


title: Koripallon Mestarien liiga

text: Koripallon Mestarien liiga (, lyh. BCL) on FIBA Europen ylläpitämä, vuonna 2016 perustettu kansainvälinen koripallosarja.


title: Koripallon Mestarien liiga

text: FIBA Europe perusti urheilulliseen menestykseen perustuvan kilpailun haastamaan Euroleague Basketballin järjestämän Euroliigan. Kilpailussa jaetaan rahapalkintoja. Karsintavaiheessa pudonneet joukkueet jatkavat FIBA Europe Cupissa. Mestarien liiga on FIBA Europen ja kymmenen Euroopan kansallisen huippusarjan yhteisomistuksessa.


title: Koripallon Mestarien liiga

text: Sarjan ensimmäisen kauden 2016–2017 voitti espanjalainen CB 1939 Canarias. Kaudella 2017–2018 mestariksi kruunattiin kreikkalainen AEK Ateena.


title: Ratface

text: Ratface on suomalainen MC Respektorin luotsaama hardcore punk -yhtye. Se perustettiin Helsingin Kaisaniemessä Tuska-festivaalin alla kesällä 2006. Yhtyeen sanoitukset käsittelevät pääasiassa alkoholin käyttöä ja rellestämistä. Ratface on julkaissut kaksi studioalbumia, "Ratassed" (2010) sekä "Negative Partycore" (2013).


title: Ratface

text: Yhtye juhlistaa kymmenenvuotista taivaltaan juhlakiertueella, joka huipentuu Lappeenrannassa heinäkuussa järjestettävään LPRHC Festiin.


title: Negative Partycore

text: Negative Partycore on suomalaisen hardcore punk -yhtye Ratfacen toinen studioalbumi. Se julkaistiin 11. lokakuuta 2013 levymerkillä FullHouse Records.


title: Negative Partycore

text: Yhtye julkaisi albumin kappaleen “Never Remember Always Forget Best Party Ever” ennakkoon Soundcloudissa 20. kesäkuuta 2013. Albumin julkaisun tiimoilta yhtye kiersi Suomea syksyllä 2013, helmikuussa 2014 ja Euroopassa keväällä 2014.


title: Negative Partycore

text: Albumilla vierailee myös No Redeeming Social Valuen Dean.


title: Negative Partycore

text: Albumi sai ristiriitaisen vastaanoton. Imperiumin Janne Rintala antoi albumille viisi tähteä kymmenestä, sanoen yhtyeen osuvan ajoittain nappiin metallimusiikkia, hardcorea ja hip hop -musiikkia yhdistelevällä tyylillään, vaikka albumin huumori ei olekaan osuvaa ja se jäänee sisäpiirin vitsiksi. Myös Miasma Magazine antoi arvosanan 5/10, sanoen albumin olevan energinen pläjäys toimivaa hardcore punkia, toisaalta mainiten levyn olevan liiaksi sisäpiirin vitsin sen jäädessä kaipaamaan tarttumapintaa tai ”jotakin”. Desibelin Tuomas Tiainen antoi albumille kaksi tähteä viidestä, myöskin mainiten albumin olevan muodollisesti pätevä, toisaalta uskoen suomen kielen toimivan paremmin huumorin ymmärtämisen kannalta.


title: Ja'Wuan James

text: Ja'Wuan Amir James (s. 3. kesäkuuta 1992 Atlanta, Georgia) on yhdysvaltalainen amerikkalaisen jalkapallon pelaaja, pelipaikaltaan ulompi hyökkäyksen linjamies. Hän edustaa NFL-liigassa pelaavaa Miami Dolphinsia.


title: Ja'Wuan James

text: James oli Dolphinsin ensimmäisen kierroksen varaus vuoden 2014 . Hän allekirjoitti seuran kanssa neljän vuoden sopimuksen. James pelasi avauskaudellaan kuusitoista ottelua.


title: Ja'Wuan James

text: Kaudella 2015 James pelasi vain seitsemässä ottelussa. Lokakuun jälkeen hän istui loppukauden vaihtopenkillä. Dolphins jäi kauden päätteeksi divisioonansa viimeiseksi kuudella voitolla.


title: Renata Holod

text: Renata Holod on yhdysvaltalainen professori ja tutkija. Hän toimii taidehistorian professorina sekä arkeologisen ja antropologisen museon Lähi-idän osaston kuraattorina Pennsylvanian yliopistossa.


title: Renata Holod

text: Holod suoritti Bachelor of Arts -tutkinnon islamilaisen kulttuurin tutkimuksesta Toronton yliopistossa 1964, taidehistorian maisterintutkinnon Michiganin yliopistossa 1965 ja kuvataiteen historian tohtorin tutkinnon Harvardin yliopistossa 1972. Urallaan Holod on toiminut myös arkkitehtonisena konsulttina useille yrityksille, sekä osallistunut arkeologiseen ja arkkitehtuuriseen kenttätyöhön useissa Lähi-idän ja Pohjois-Afrikan maissa. Hänen edellinen projektinsa oli yhteistyönä tehty 1300-luvun kiptšakki-kurgaanista löytyneiden esineiden tutkimus.Yhteistyönä:


title: Fundamenttianalyysi

text: Fundamentti- eli perusteanalyysi (engl. "Fundamental analysis") pyrkii taloustieteessä selvittämään osakkeen tulevien rahavirtojen nykyarvon tutkimalla yrityksen tilinpäätöstä, tasetta, osinkopolitiikkaa sekä voittonäkymiä. Burton G. Malkiel (2012) kuvaa perusteanalyysin käyttäjiä kirjassaan "fundamentalisteiksi", jotka uskovat rahoitusmarkkinoiden olevan "90% järkeä ja 10% psykologiaa". Fundamentalistit uskovat, että rahoitusinstrumenttien arvo palautuu aina lähelle niiden "todellista" arvoa, minkä vuoksi onkin tärkeätä selvittää onko esimerkiksi osake nyt yli- vai alihinnoiteltuna markkinoilla.


title: Oleksandr Halenko

text: Oleksandr Ivanovitš Halenko (s. 21. kesäkuuta 1960) on ukrainalainen historioitsija. Hän on vanhempi tutkija Ukrainan tieteellisen kansallisakatemian politiikan ja etnisen tutkimuksen instituutissa ja apulaisprofessori Kiovan Mohyla-akatemiassa.


title: Oleksandr Halenko

text: Halenkon tutkimuskohteena on Mustanmeren alueen pohjoispuolen historia Osmanien valtakunnan ja tataarien alaisuudessa varhaismodernina aikana. Hän on myös opettanut Balkanin, Krimin kaanikunnan, Ukrainan ja Osmanien valtakunnan historiaa. Hän on julkaissut useita historiallisia artikkeleita ja kääntänyt Halil İnalcıkin teoksen "The Ottoman Empire: The Classical Age 1300-1600" ukrainan kielelle.


title: Yura (1922)

text: Yura () oli Keisarillisen Japanin laivaston vuonna 1923 palvelukseenotettu Nagara-luokan kevyt risteilijä toisessa maailmansodassa.


title: Yura (1922)

text: Alus tilattiin Sasebon laivastoarsenaalilta, ja sen köli laskettiin 21. toukokuuta 1921. Alus laskettiin vesille 15. helmikuuta 1922 ja otettiin palvelukseen 20. maaliskuuta 1923.


title: Yura (1922)

text: Aluksen miehistö upotti aluksensa 25. lokakuuta 1942.


title: Natori (1922)

text: Natori () oli Keisarillisen Japanin laivaston Nagara-luokan kevyt risteilijä toisessa maailmansodassa.


title: Natori (1922)

text: Alus tilattiin Mitsubishin Nagasakin telakalta ja sen köli laskettiin 14. joulukuuta 1920. Alus laskettiin vesille 16. helmikuuta 1922 ja se otettiin palvelukseen vielä samana vuonna 15. syyskuuta.


title: Natori (1922)

text: Alus upotettiin 18. elokuuta 1944.


title: 140 mm/50 type 3

text: 140 mm/50 type 3 oli keisarillisen Japanin laivaston laivatykki, joka oli palveluskäytössä ensimmäisessä ja toisessa maailmansodassa.


title: 140 mm/50 type 3

text: Se oli asennettu keisarillisen Japanin laivaston dreadnought-taisteluilaivoille apuaseeksi sekä keveiden risteilijöiden ja joidenkin apualusten pääaseeksi. Tykki oli myös toisen maailmansodan yleisin rannikkotykki Japanin rannikkolinnakkeissa.


title: The Kinksin diskografia

text: The Kinksin diskografia käsittää brittiläisen The Kinks -yhtyeen levytetyn diskografian. Yhtye julkaisi Britanniassa 24 studioalbumia ja 4 livealbumia. Yhdysvalloissa yhtyeen alkupään albumit julkaistiin usein hieman erilaisella kappalesisällöllä.


title: 80 mm/40 type 3

text: 80 mm/40 type 3 oli keisarillisen Japanin laivaston ilmatorjuntatykki, joka oli palveluskäytössä ensimmäisessä ja toisessa maailmansodassa.


title: 80 mm/40 type 3

text: Tykkejä asennettiin Sendai-, Chikuma-, Tenryū-, Kuma- ja Nagara-luokkien risteilijöille, "Yūbarille", Ise- ja Fusō-luokkien taistelulaivoille, "Hōshōlle", "Komahashille" sekä Jingei-luokan sukellusveneiden emälaivoille.


title: 80 mm/40 type 3

text: Tyynenmeren sodassa ase oli jo vanhentunut ja niitä siirrettiin toisarvoisiin tehtäviin kuten Ning Hai -luokan risteilijöille, "Itsukushimalle" ja Akagimaru-luokan apualuksille sekä tykkiveneisiin.


title: Kalaallit Nunaata Radioa

text: Kalaallit Nunaata Radioa on Grönlannin yleisradioyhtiö. Se tuottaa ainoan koko saaren kattavan televisiokanavan. Yhtiö on perustettu vuonna 1958, televisiolähetykset alkoivat vuonna 1982 ja internetsisältöä alettiin tuottaa vuonna 1996.


title: Death Note (vuoden 2017 elokuva)

text:
Death Note on yhdysvaltalainen Adam Wingardin ohjaama elokuva, joka perustuu Tsugumi Ōban ja Takeshi Obatan samannimiseen mangasarjaan. Elokuvan pääosassa esiintyvät Nat Wolff, Lakeith Stanfield, Margaret Qualley, Shea Whigham, Paul Nakauchi, Jason Liles ja Willem Dafoe. Elokuva julkaistiin Netflixissä 25. elokuuta 2017.
Seattlessa nuori opiskelija Light Turner saa käsiinsä yliluonnollisen muistikirjan nimeltä Death Note, jolla on voima tappaa kuka tahansa henkilö, jonka nimi on kirjoitettu sen sivuille. Hän päättää käyttää muistikirjaa tappaakseen rikollisia ja muuttaakseen maailmaa. Arvoituksellinen ja omalaatuinen etsivä L ottaa tehtäväkseen löytää ja pysäyttää hänet.


title: Death Note (vuoden 2017 elokuva)

text: Vuonna 2007 malesialainen lehti The Star ilmoitti yli kymmenen elokuvayhtiön olevan kiinnostunut "Death Notesta". Alun perin Vertigo Entertainmentin oli tarkoitus toteuttaa elokuva, jonka olisivat käsikirjoittaneet Charley ja Vlas Parlapanides ja tuottaneet Roy Lee, Doug Davison, Dan Lin ja Brian Witten. 30. huhtikuuta 2009 "Variety" raportoi, että alkuperäisten näyteltyjen "Death Note" -elokuvien levittäjänä toiminut Warner Bros. oli hankkinut oikeudet yhdysvaltalaiseen versioon, mutta alkuperäiset käsikirjoittajat ja tuottajat olivat edelleen mukana. 13. tammikuuta 2011 julkistettiin, että Shane Black oli palkattu ohjaajaksi, ja käsikirjoittajina toimisivat Anthony Bagarozzi ja Charles Mondry. Warner Bros. suunnitteli muuttavansa Light Yagamin motiivin kostonhimoisemmaksi ja poistavansa shinigamit tarinasta. Black kuitenkin vastusti muutosta, eikä projektia viety vielä eteenpäin. Vuonna 2013 Black vahvisti Bleeding Coolin haastattelussa työstävänsä elokuvaa edelleen. Heinäkuussa 2014 Gus Van Santin huhuttiin korvanneen Blackin ohjaajana, ja Dan Linin, Doug Davionin, Roy Lee ja Brian Wittenin tuottavan elokuvan Vertigo Entertainmentin, Witten Picturesin ja Lin Picturesin kautta.


title: Death Note (vuoden 2017 elokuva)

text: 27. huhtikuuta 2015 The Hollywood Reporter paljasti Adam Wingardin sitoutuneen uudeksi ohjaajaksi, ja että Lin, Lee, Jason Hoffs ja Masi Oka tuottaisivat elokuvan Niija Kuykendallin ja Nik Mavinkurven valvonnan alla. 29. syyskuuta 2015 Nat Wolff valittiin elokuvan päärooliin. 12. marraskuuta 2015 Margaret Qualley valittiin elokuvan naispäärooliin. Tuottajien mukaan elokuvan ikärajoitus tulee olemaan R (kielletty alle 17-vuotiailta). Huhtikuussa 2016 "The Wrap" raportoi, että koska Warner Bros. aikoi tuottaa vähemmän elokuvia, studio aikoi luovuttaa elokuvan tuotannon toiselle studiolle, mutta antoi Wingardin jatkaa ohjaajana. 6. huhtikuuta 2016 vahvistettiin, että Netflix oli ostanut elokuvaoikeudet Warner Brosilta. Elokuvan budjetti tulisi olemaan 40–50 miljoonaa dollaria, ja viimeisimmän käsikirjoitusluonnoksen oli tehnyt Jeremy Slater. Kesäkuussa 2016 Lakeith Stanfield liittyi näyttelijäkaartiin. Tuotanto alkoi virallisesti 30. kesäkuuta 2016. Saman päivän aikana ilmoitettiin myös Paul Nakauchiin ja Shea Whighamin liittyneen näyttelijäkaartiin. 2. elokuuta 2016 Willem Dafoen ilmoitettiin ääninäyttelevän shinigami Ryukia.


title: Death Note (vuoden 2017 elokuva)

text: Jo ensimmäisiä roolivalintoja pidettiin kiistanalaisina samalla tavalla kuin muissakin Hollywoodin tuottamissa mangasarjoihin perustuvissa elokuvissa, kuten "Dragonball Evolution" ja "Ghost in the Shell". Vastauksena tähän tuottajat Roy Lee ja Dan Lin sanoivat: "Näkemyksemme Death Notesta on aina ollut...esitellä maailmalle tämä synkkä ja salaperäinen mestariteos. Näyttelijöiden, käsikirjoittajien, tuotantoryhmän taito ja monimuotoisuus heijastavat uskomme siitä, että tarina pysyy uskollisena tarinan moraliselle merkitykselle — universaalille teemalle, jolla ei ole rodullisia rajoja.”


title: Niall McGinn

text: Niall McGinn (s. 20. heinäkuuta 1987 Dungannon, Pohjois-Irlanti) on pohjoisirlantilainen jalkapalloilija. Pelipaikaltaan hän on oikea laitalinkki. McGinn edustaa Skotlannin valioliigassa pelaavaa Aberdeenia.


title: Niall McGinn

text: McGinn aloitti uransa Dungannon Swiftsissä, jossa pelasi ensimmäisen Pohjois-Irlannin Valioliigan ottelunsa kaudella 2005–2006. Kaikkiaan hän edusti seuraa 42 liigaottelussa tehden neljä maalia. Kaudella 2008 McGinn pelasi 31 ottelua ja teki kuusi maalia League of Ireland Premier Divisionissa Derry Cityssä. Vuosina 2009–2011 McGinn edusti Celticiä 28 Skotlannin valioliigan ottelussa tehden neljä maalia. Hän voitti seurassa Skotlannin cupin kaudella 2010–2011. Kaudella 2011–2012 McGinn edusti Brentfordia Englannin ykkösliigassa tehden 37 sarjaottelussa viisi maalia.


title: Niall McGinn

text: Kaudeksi 2012–2013 McGinn siirtyi Skotlannin valioliigaan Aberdeeniin. Aberdeenissa McGinn on pelannut kauden 2015–2016 loppuun mennessä 143 liigaottelua, joissa hän on tehnyt 48 maalia. Hänen maalimäärällä mitattuna paras kautensa on ollut 2012–2013, jolloin hän teki 35 liigaottelussa 20 maalia.


title: Niall McGinn

text: Pohjois-Irlannin maajoukkueessa McGinn on pelannut vuodesta 2008 lähtien. McGinn valittiin mukaan EM-kilpailuihin 2016, jossa hän teki maalin 2–0-voittoon päättyneessä alkulohko-ottelussa Ukrainaa vastaan.


title: PSK Standardisointi

text: PSK Standardisointintiyhdistys Ry eli PSK Standardisointi on teollisuuden ja sitä palvelevien yritysten yhteinen kehitysyksikkö. PSK Standardisointi on perustettu vuonna 1973 ja sillä on tällä hetkellä (v. 2016) 163 jäsenyritystä. PSK:n tavoitteena on tukea jäsenistönsä kotimaista sekä kansainvälistä liiketoimintaa standardisoinnilla ja koulutuksella.


title: PSK Standardisointi

text: PSK:n laatimat standardit ovat käytännönläheisiä ja menetelmätyyppisiä työkaluja, ja niiden kehyksinä käytetään eurooppalaisia sekä kansainvälisiä tuotestandardeja.


title: PSK Standardisointi

text: PSK Standardisointi on perustettu vuonna 1973. Standardisoinnin organisoituminen alkoi Prosessiteollisuuden Standardisoimiskerhosta, joka perustettiin v.1963, jonka toimintaa perustettiin jatkamaan 21.5.1973 Prosessiteollisuuden Standardoimiskeskus, sittemmin PSK Standardisointiyhdistys Ry, josta myös voidaan käyttää nimeä PSK Standardisointi.


title: PSK Standardisointi

text: PSK Standardisointi myy ja välittää jäsenilleen standardeja.


title: PSK Standardisointi

text:
Standardit on jaettu soveltamisalan mukaan seuraaviin ryhmiin:
Venttiilit
, Lyhenteet ja merkinnät
, Tiivistäminen
, Jakokeskukset
, Sähkötilat ja kaapelointi
, Putkiston suunnitteluohjeet ja hankinta
, Sopimukset ja hankintaan liittyvät asiakirjat
, Pintakäsittely
, Asennusvalvonta ja vastaanottotarkastukset
, Austeniittiset paineettomat terässäiliöt
, Palveluputkistot
, Mittaustekniikka
, Läpiviennit
, Prosessikaaviot ja merkinnät
, Teollisuuden putki- ja säiliöeristykset
, Melun hallinta teollisuuden laitehankinnoissa
, Putkiluokat
, Automaatiojärjestelmien hankinta
, Kulkutiet ja hoitotasot
, Painelaite- ja kemikaalilain alaiset putkistot ja säiliöt
, Instrumenttiasennusten tyyppipiirustukset ja hankintarajat
, Voitelu
, Lattiakanaalit
, Kunnonvalvonnan värähtelymittaus
, Tehdassuunnittelupiirustuksien laadinta ja sisältö
, Elektroninen tiedonsiirto
, Elintarviketeollisuuden koneet ja laitteet
, Kone- ja laitehankinnat. Tekniset erittelyt
, Kunnossapidon käsitteet ja laitoksen kuntokartoitus
, Muovituotteiden hankinta, käsittely ja kunnonvalvonta
, Teollisuuden varastot ja varastotavaroiden ryhmitys- ja nimitysohjeet
, Teollisuushydraulijärjestelmän suunnittelu ja hankinta
, Teollisuuden riskienhallinta
, Tehdashierarkia ja osastojen nimeäminen
, Putkiston kannatus
, Tunnusluvut
, Maahan asennettavat johdot
, Kunnonvalvonnan sähköiset menetelmät
, Prosessiyhteet ja liittimet
, Saattolämmitys
, Ultrakorkeat paineet
, Akselin linjaus
, Palautteen anto teollisuudessa
, Voimalaitoksen vesikemia
, Aikataulut


title: Isoeugenoli

text: Isoeugenoli (CHO) on fenoleihin kuuluva orgaaninen yhdiste. Sitä esiintyy useiden kasvien eteerisissä öljyissä ja sitä käytetään hajusteiden ja muiden orgaanisten yhdisteiden valmistamiseen. Yhdistettä esiintyy myös kukkien tuoksuissa ja semiokemikaalina eliöiden viestinnässä. Isoeugenoli on eugenolin isomeeri.


title: Isoeugenoli

text: Huoneenlämpötilassa isoeugenoli on väritöntä tai vaaleankeltaista voimakkaasti neilikalta tuoksuvaa nestettä. Yhdisteellä esiintyy cis-trans-isomeriaa ja trans-isomeeri on termodynaamisesti stabiilimpi kiteinen aine. Isoeugenoli liukenee vähäisessä määrin veteen ja enemmän moniin orgaanisiin liuottimiin kuten etanoliin ja dietyylieetteriin. Isoeugenoli voidaan pelkistää katalyyttisesti vedyttämällä dihydroeugenoliksi tai hapettaa vanilliiniksi. Isoeugenoli on heikosti hapan yhdiste.


title: Isoeugenoli

text: Luonnossa isoeugenolia esiintyy muun muassa neilikassa, muskottipähkinässä ja tuoksuilangiassa.


title: Isoeugenoli

text: Tyypillisin tapa valmistaa isoeugenolia on kuumentaa eugenolia emäksisissä olosuhteissa, jolloin kaksoissidoksen paikka vaihtuu ja eugenoli isomeroituu isoeugenoliksi. Isomeroitumiskatalyytteinä voidaan käyttää myös eräitä rutenium- tai rodiumyhdisteitä. Toinen tapa valmistaa yhdistettä on lähteä guajakolista ja propanaalista.


title: Isoeugenoli

text: Isoeugenolia voidaan käyttää hajusteissa, joihin se tuo neilikankaltaista kukkaista ja mausteista tuoksua. Toinen yleinen käyttötarkoitus on muiden orgaanisten yhdisteiden valmistus. Isoeugenolista saadaan muun muassa metyyli-isoeugenolia ja propenyyliguaetolia. Aikaisemmin isoeugenolin hapetus oli tärkein vanilliinin valmistusmenetelmä, mutta sen ongelmana olivat huonot saannot ja yhdisteen esiintyminen luonnossa suhteellisen pieninä pitoisuuksina. Isoeugenolista voidaan saada vanilliinia myös bioteknillisillä menetelmillä. Yhdiste voi aiheuttaa hajusteallergiaa.


title: Kinu (1922)

text: Kinu () oli Keisarillisen Japanin laivaston vuonna 1922 palvelukseenotettu Nagara-luokan kevyt risteilijä toisessa maailmansodassa.


title: Kinu (1922)

text: Alus tilattiin Kawasakin Kōben telakalta ja sen köli laskettiin 17. tammikuuta 1921. Alus laskettiin vesille 29. toukokuuta 1922 ja se otettiin palvelukseen vielä samana vuonna 10. marraskuuta.


title: Gruaro

text: Gruaro on kaupunki Venetsian metropolikaupungissa, Venetossa, Italiassa. Kaupungin pinta-ala on 17,24 neliökilometriä, ja sen asukasluku on noin 2 800.


title: Milan Škoda

text: Milan Škoda (s. 16. tammikuuta 1986 Praha, Tšekki) on tšekkiläinen jalkapalloilija. Pelipaikaltaan hän on hyökkääjä. Škoda edustaa Tšekin pääsarjassa pelaavaa Slavia Prahaa.


title: Milan Škoda

text: Škoda on pelannut Tšekin maajoukkueessa vuodesta 2015 lähtien. Hänet valittiin mukaan EM-kilpailuihin 2016, jossa hän teki maalin 2–2-tasapeliin päättyneessä alkulohko-ottelussa Kroatiaa vastaan.


title: Abukuma (1923)

text: Abukuma () oli Keisarillisen Japanin laivaston vuonna 1925 palvelukseenotettu Nagara-luokan kevyt risteilijä toisessa maailmansodassa.


title: Abukuma (1923)

text: Alus tilattiin Uragan telakalta ja sen köli laskettiin 8. joulukuuta 1921. Alus laskettiin vesille 16. maaliskuuta 1923 ja se otettiin palvelukseen 26. toukokuuta 1925.


title: La Gomeran lentoasema

text: La Gomeran lentoasema on Kanariansaariin kuuluvan La Gomeran saaren ainoa lentoasema. Se sijaitsee Alajerón kunnassa lähellä Playa Santiagon kaupunkia saaren etelärannikolla. Vuonna 2015 sitä käytti 34 958 matkustajaa.


title: B71 Sandoy

text: Bóltfelagið 1971 Sandoy (usein vain B71) on färsaarelainen jalkapalloseura Sandoyn saarelta. Kotiottelunsa B71 pelaa Sandurissa. B71 pelaa Färsaarten toiseksi korkeimmalla sarjatasolla 1. deildissä. Färsaarten mestaruuden B71 voitti vuonna 1989.


title: La Palman lentoasema

text: La Palman lentoasema on Kanariansaariin kuuluvan La Palman saaren ainoa lentoasema. Se sijaitsee Villa de Mazon kunnassa saaren itärannikolla. Vuonna 2015 sitä käytti 971 676 matkustajaa.


title: Grönlannin hallitus

text: Grönlannin hallitus () on toinen Grönlannin lakiasäätävistä elimistä. Toinen lakiasäätävä elin on Grönlannin parlamentti. Tämänhetkinen hallitus muodostuu pääministeristä ja kuudesta ministeristä ja se edustaa lainsäädäntö- ja toimeenpanovaltaa itsehallintoalueen asioissa. Jokainen ministeri vastaa yhdestä itsehallintovastuualueesta. Grönlannin hallituspuolueet ovat vuoden 2018 vaalien jälkeen Siumut, Inuit Ataqatigiit ja Partii Naleraq. Niillä on 21 paikkaa parlamentin kaikista 31:stä paikasta, joten niillä on enemmistö parlamentissa.


title: Sendai (1923)

text: Sendai () oli Keisarillisen Japanin laivaston Sendai-luokan kevyt risteilijä toisessa maailmansodassa.


title: Sendai (1923)

text: Alus tilattiin Mitsubishin Nagasakin telakalta. Sen köli laskettiin 16. helmikuuta 1922 ja alus laskettiin vesille 30. lokakuuta 1923. Alus valmistui 29. huhtikuuta 1924.


title: Sendai (1923)

text: Alus upotettiin 2. marraskuuta 1943.


title: Drown (elokuva)

text: Drown on australialainen elokuva vuodelta 2015. Sen on ohjannut ja käsikirjoittanut Dean Francis. Elokuva kertoo hengenpelastajista ja se käsittelee kateutta, homofobiaa ja kiusaamista.


title: Drown (elokuva)

text: Leniä pidetään Surf Lifesaving -klubin parhaana hengenpelastajana, aivan kuten hänen isäänsäkin taannoin. Lenin valta-asema kuitenkin murtuu, kun klubiin liittyy nuorempi Phil, joka on lisäksi homoseksuaali. Lenillä itsellään on tunteita uutta tulokasta kohtaan ja alkaa kiusata tätä. Kun Phil voittaa vuosittain järjestettävän kilpailun parhaasta hengenpelastajasta, he lähtevät juhlistamaan voittoa baarikierrokselle, joka päättyy rannalle, jossa Len päättää hankkiutua Phillistä eroon tukahduttaakseen homoseksuaaliset tunteensa.


title: Drown

text: Drown voi tarkoittaa ainakin seuraavia asioita:


title: Mika Kortelainen (taloustieteilijä)

text: Mika Kortelainen (s. 13. helmikuuta 1979) on suomalainen taloustieteilijä. Hän työskentelee tutkimusjohtajana Valtion taloudellisessa tutkimuskeskuksessa. Aiemmin Kortelainen on toiminut muun muassa tutkijana Joensuun yliopistossa, Aston Business Schoolissa Birminghamissa sekä apulaisprofessorina Manchesterin yliopistossa. Kortelainen on Helsingin yliopiston taloustieteen dosentti.


title: Mika Kortelainen (taloustieteilijä)

text: Kortelainen on koulutukseltaan kauppatieteiden tohtori. Hän väitteli tohtoriksi Joensuun yliopistosta vuonna 2008 otsikolla "Production Frontier Methods in Environmental Performance Measurement and Analysis".


title: Vartija (Niels E. Nielsenin romaani)

text: Vartija on Niels E. Nielsenin vuonna 1974 julkaisema kuvitteelliseen lähitulevaisuuteen pohjautuva sotaromaani. Kirjassa valkoisen Euroopan pääosin automatisoitu, robotisoitu ristiretkiarmeija etenee Afrikassa kohti sen eteläkärkeä. Armeijan tehtävänä on olevinaan kristillisen sanoman vieminen Afrikkaan, mutta tosiasiassa Afrikan luonnovarojen otto Euroopan suuryhtiöiden valvontaan. Niinpä robotit tappavat tieltään kaiken elollisen. Pääosiin nousee eräs veljeskunnan jäsenistä, skotlantilainen tosiuskovainen, joka inhoaa sotajoukon ja sen johdon rappiota ja julmuutta.


title: Vartija (Niels E. Nielsenin romaani)

text: Romaanin nimi tulee Raamatun Kainista ja Abelista kertovasta tarinasta. Romaanin juoni on lajille tyypillinen, aikaansa ja katsantokantaansa sidottu ja kirjassa viihteelle tyypillistä kliseisyyttä.


title: Ogonimaa

text: Ogonimaa on etnisen vähemmistökansan, Ogonien, kanta-alue Nigeriassa, Nigerjoen suistoalueella, Riversin osavaltiossa. Ogonimaa kattaa lähes 1000 neliökilometriä osavaltiosta. Alue muodostuu neljästä paikallishallintoalueesta: Eleme, Gokana, Khana ja Tai. Ogonimaan pääkaupunki on nimeltään Bori. Ogonimaan asukasluku on lähes 832 000. Ogonikansasta suurin osa on elinkeinoltaan viljelijöitä ja kalastajia. Perinteiset elinkeinot ovat kärsineet öljyntuotannon aiheuttamasta ympäristön saastumisesta.


title: Ogonimaa

text: Ogonit ovat Nigerin suistoalueella yli 500 vuotta elänyt, syrjitty vähemmistökansa. 1950-luvulla öljy-yhtiö Shellin toimesta alkanut öljynetsintä ja -tuotanto on aiheuttanut alueella vakavia yhteiskunnallisia-, ympäristö- ja terveysongelmia. Suhteessa öljyntuotannon aiheuttamiin ongelmiin, Ogonit eivät ole mielestään saaneet riittävää korvausta öljy-yhtiöiden valtaamista maa-alueista. Vuonna 1990 perustettu Ogonien kansalaisliike ”The Movement for the Survival of the Ogoni People (MOSOP)” on vaatinut Ogoneille oikeudenmukaisuutta ympäristöön, talouteen ja yhteiskuntaan liittyvissä asioissa Ogonien oikeudenmukaisuusjulistuksella, Ogoni Bill of Rights(OBR). Julistus listaa Ogonien huoliksi öljyn aiheuttaman kärsimyksen, hallinnollisen laiminlyönnin, sosiaalipalveluiden puutteen, sekä poliittisen syrjinnän.


title: Ogonimaa

text: MOSOP:n väkivallattoman vastarinnan myötä Shell päätti vetäytyä Ogonimaalta alkuvuonna 1993. Toukokuussa 1993 Shellin alihankkija alkoi Nigerian armeijan turvaamana rakennuttaa alueelle öljyputkea. Ogoninaisten järjestämiin rauhanomaisiin mielenosoituksiin Shellin palkkaamat aseistetut joukot vastasivat avoimella asetulituksella. Tapauksesta seurasi protestimarsseja ja uusia konflikteja. Vuonna 1994 Nigerian hallitus määräsi suuren mittaluokan sotilasoperaation, jossa lukuisat Ogonit menehtyivät. Toukokuussa 1994 neljä Ogonijohtajaa murhattiin Gokanan kuningaskunnassa. Ken Saro-Wiwa, Ledum Mitee ja muita MOSOP:n johtajia pidätettiin syytettynä osallisuudesta murhiin. Johtajat olivat pidätettyinä kahdeksan kuukautta ilman virallisia syytteitä, kunnes joutuivat sotilasjohdon pitämään erityisoikeudenkäyntiin. Pidätysaikana syytetyiltä evättiin yhteydenpito asianajajiin, terveydenhuoltoon ja perheisiinsä. Kansainväliset tarkkailijat ilmaisivat epäilevänsä oikeudenkäynnin reiluutta. 31.10.1995 syytetyt tuomittiin kuolemaan. Huolimatta kansainvälisen yhteisön lukuisista vetoomuksista, syytetyt teloitettiin 10.11.1995.


title: Johan Dahl

text: Johan Dahl (s. 1959) on färsaarelainen poliitikko. Hän edustaa Sambandsflokkurin-nimistä puoluetta. Hän on toiminut kalastusministerinä vuonna 2011. Vuonna 2013 hän on ollut Färsaarten teollisuus- ja elinkeinoministeri Lisäksi hän on toiminut Pohjoismaiden ministerineuvostossa Tasa-arvoasiain ministerineuvostossa.


title: Rytyn seisake

text:
Rytyn seisake (lyh. Rty ven. Рюттю, ratakm 507+018) sijaitsee Venäjällä Karjalan Tasavallassa entisellä Viipuri-Joensuu radalla.
Perustamisen aikaan Rytty sijaitsi Sortavalan maalaiskunnassa ja seisake oli Sortavalan aseman alainen laituri.
Rytty avattiin 01. marraskuuta 1894 ja se avattiin tavaraliikenteen vaihteena v. 1899.
Rytystä tuli seuraavalla vuosikymmenellä Helylän alainen ennen kuin se korotettiin pysäksiksi.
Rytyn pysäkkirakennus valmistui v. 1924 ja se on edelleen pystyssä kuten muutkin sivurakennukset.


title: Rytyn seisake

text: Rytty jäi viime sodan takia neuvostoliiton puolelle.


title: Jsu Garcia

text: Jsu Garcia (s. 6. lokakuuta 1963 New York) on yhdysvaltalainen näyttelijä.


title: Jsu Garcia

text: Garcia syntyi kuubalaisperheeseen New Yorkissa. Ensimmäinen rooli missä hän näytteli, oli "Fame"- televisiosarjassa. Sen jälkeen hän on esiintynyt monissa elokuvissa. Tunnetuimmat näistä ovat Painajainen Elm Streetillä, Gotcha!, Brooklynin vampyyri ja Olimme sotilaita. Tämän jälkeen häntä pyydettiin liittymään Scott J-R Productions komppaniaan mukaan.


title: Kellotorni

text: Kellotorni on rakennelma, joka pitää sisällään yleensä suuren kellokoneiston ja monesti myös soittokellon, joita soitetaan tasatunnein. Aikaa näyttävä kellotaulu voi olla yhdellä tai useammalla rakennuksen sivulla.


title: Kellotorni

text: Suuret kellotornit ovat monesti myös nähtävyyksiä. Sellainen on esimerkiksi Lontoon parlamenttitalon kellotorni, jossa oleva tunnit lyövä kello tunnetaan nimellä Big Ben. Kellotornit voivat olla joko vapaasti seisovia torneja, tai ne voivat olla osana erillistä rakennusta.


title: Oskar Saxelin

text: Frans Oskar Saxelin (26. syyskuuta 1862 Hämeenlinna – 11. kesäkuuta 1949) oli suomalainen taidemaalari.


title: Oskar Saxelin

text: Saxelin opiskeli Helsingin yliopiston piirustussalissa 1890-luvulla sekä yksityisesti taidemaalari Hjalmar Munsterhjelmin johdolla.. Saxelin toimi rautateillä asemapäällikkönä.


title: Viljo Teräs

text: Viljo Aleksander Teräs (ent. Träsk, 11. syyskuuta 1892 Helsinki – 7. lokakuuta 1955) oli suomalainen taidemaalari.


title: Viljo Teräs

text: Teräs opiskeli Taideteollisessa keskuskoulussa 1911–1912 ja Suomen Taideyhdistyksen piirustuskoulussa 1912–1914. Hän osallistui Suomen Taiteilijain näyttelyihin vuosina 1914, 1917 ja 1920. Hänen töitään oli näytteillä ulkomailla Moskovassa 1934 ja Riiassa 1935. Teräs työskenteli lavastajana.


title: Jouko Laivuori

text: Jouko Laivuori (s. 1959) on suomalainen pianisti, joka toimii Radion sinfoniaorkesterin kosketinsoittajana. Hän on Suomen ainoa virassa toimiva orkesteripianisti. Laivuori on myös Avanti!-kamariorkesterin perustajajäsen.


title: Jouko Laivuori

text: Laivuori aloitti pianonsoiton Tampereella ja suoritti Sibelius-Akatemian pianodiplomin vuonna 1984 ja cembalodiplomin vuonna 2016. "Helsingin Sanomien" Olavi Kauko arvosteli Laivuoren ensikonsertin joulukuussa 1985 hyvin myönteisesti ja kirjoitti tämän olevan ”syntynyt pianistiksi”, erityisesti uuden musiikin taitavaksi ja persoonalliseksi tulkiksi.


title: Jouko Laivuori

text: Uransa alussa Jouko Laivuori toimi Suomen Kansallisbaletin oopperaorkesterin pianistina 1985–1987. Lisäksi hän on toiminut Sibelius-Akatemian tuntisäestäjänä. RSO:n kosketinsoittajana hän on ollut vuodesta 1989.


title: Jouko Laivuori

text: Laivuori on kantaesittänyt muun muassa Eero Hämeenniemen ja Magnus Lindbergin sooloteoksia sekä Kirmo Lintisen pianokonserton.


title: Jouko Laivuori

text: Jouko Laivuori on levyttänyt Paavo Heinisen sooloteoksia (Finlandia Records 1991) ja taidemusiikkia myös muun muassa Avantin kanssa. Sellisti Eeva Rysän kanssa hän on levyttänyt Leevi Madetojan, Francis Poulencin, Henri Dutilleux’n ja Magnus Lindbergin teoksia (Alba Records 1998). Laivuori on ollut mukana myös noin 60:llä hengellisen ja kevyen musiikin äänilevyllä studiomuusikkona, laulajana, sovittajana ja tuottajana. 1980-luvun alussa Laivuori soitti sähköurkuja ja syntetisaattoria Heikki Silvennoisen Frendz-yhtyeen albumeilla "A New Kind of Day" (1981) ja "Final Awakening" (1982)..


title: Rekisteriote

text: Rekisteriote tai rekisteröintitodistus on asiakirja, joka kertoo tietoja ajoneuvosta ja sen omistajasta. Rekisteriotteella voi todistaa olevansa ajoneuvon oikeudellinen omistaja. Ennen marraskuuta 2015 Suomessa rekisteriotteita täytyi pakollisesti pitää ajoneuvon sisällä ajossa ja esittää viranomaiselle pyydettäessä, mutta Trafi luopui käytännöstä rekisteriotteen sähköistymisen vuoksi. Poliisi kykenee nykyään itse hakemaan rekisteriotteen sähköisesti tarvittaessa. Sähköinen rekisteriote ei kuitenkaan kelpaa Ahvenanmaalla.


title: Rekisteriote

text: Rekisteriotteesta käyvät ilmi seuraavat asiat:


title: Rekisteriote

text: Kaikissa maissa ei ole vastinetta suomalaiselle rekisteriotteelle. Euroopan unioni ja sen lainsäädännöt eivät määrittele erillisiä sääntöjä rekisteriotteen pakollisuudelle.


title: La moglie di Claudio

text: La moglie di Claudio (”Claudion vaimo”) on vuonna 1918 julkaistu italialainen mykkäelokuva. Alexandre Dumas nuoremman näytelmään "La femme de Claude" perustuvan elokuvan on ohjannut Giovanni Pastronen valvomana Gero Zambuto. Sen pääosaa esittää elokuvadiiva Pina Menichelli.


title: La moglie di Claudio

text: Asesuunnittelija Claudio Ruper on naimisissa huikentelevaisen Cesarinan kanssa. Heidän suhteensa on kylmennyt osittain heidän ainoan poikansa kuoleman takia. Miehen suunnitellessa uudenlaista tykkiä hänen vaimonsa viettää joutilasta elämää. Claudio on rakastunut juutalaiseen Rebeccaan, mutta hänen uskonnollisuutensa estää häntä ottamasta avioeroa. Cesarinalla on suhde miehensä apulaiseen Antoninoon. Vieraan vallan agentti Cartenac kiristää Cesarinaa saadakseen käsiinsä Claudion asekeksinnön piirustukset. Lopuksi Claudio tappaa vakoojan apuriksi ryhtyneen vaimonsa.


title: La moglie di Claudio

text: "La moglie di Claudio" oli Pina Menichellin viimeinen torinolaiselle Itala Filmille tekemä elokuva. Sen julkaisun aikaan näyttelijä oli jo siirtynyt paroni Carlo Amaton häntä varten perustamalle Rinascimento Filmille. Julkaisun viivästyminen johtui Menichellin mukaan vaikeuksista elokuvasensuurin kanssa: sensorit olivat pitäneet hänen henkilöhahmoaan liian seksikkäänä (”troppo affascinante”).


title: La moglie di Claudio

text: Alexandre Dumas nuoremman näytelmä siirtää roomalaisen Messalina-myytin 1800-luvun Ranskaan. Ensimmäisen maailmansodan ajankohtaiseksi tekemä elokuvaversio sijoittuu mielikuvitusmaahan, mutta sisältää ajankohtaisia viittauksia muun muassa sionismiiin. Sen päähenkilö on tyypillinen femme fatale, joka uhkaa miehiä seksuaalisuudellaan: hän on ”paha nainen, joka uhkaa yhteiskuntaa, särkee perheen, hajoittaa isänmaan, näännyttää miehen, häpäisee naiseuden ja tuhoaa ne, jotka eivät murskaa häntä”. Hypnoottisen ja eroottisen Menichellin näyttelijänsuoritus vastaa tätä kuvausta, mutta elokuvana "La moglie di Claudio" on keinotekoinen ja ennalta arvattava. Aikalaiskriitikot pitivät Menichellin suoritusta myös liian ulkokohtaisena, stereotyyppisenä ja itseään toistavana.


title: La moglie di Claudio

text: Torinon Kansallinen elokuvamuseo ja Bolognan elokuva-arkisto ovat restauroineet elokuvan pariisilaisen Lobster Filmsin kokoelmissa säilyneen ranskankielisen nitraattikopion pohjalta. Alkuperäisestä 1789 metrin pituudesta on jäljellä 1400 metriä. Italiankieliset välitekstit on laadittu arkistolähteiden perusteella. Restauroitu versio on nähtävissä elokuvamuseon Vimeo-sivustolla.


title: Yrjö Forsén

text: Yrjö Fredrik Forsén (25. helmikuuta 1889 Tampere – 10. tammikuuta 1970) oli suomalainen taidemaalari.


title: Yrjö Forsén

text: Forsén opiskeli Turun Taideyhdistyksen piirustuskoulussa 1914 sekä Kunstgewerbeschulessa Hampurissa 1920. Hän osallistui Suomen Taiteilijain näyttelyyn vuonna 1915. Hänen töitään oli näytteillä ulkomailla Vladivostokissa 1919.


title: Yrjö Lehtiö

text: Yrjö Lehtiö (15. huhtikuuta 1890 Helsinki – 28. toukokuuta 1959) oli suomalainen taidemaalari.


title: Yrjö Lehtiö

text: Lehtiö opiskeli Taideteollisessa keskuskoulussa 1912–1915 ja Suomen Taideyhdistyksen piirustuskoulussa 1915–1916. Hän osallistui Suomen Taiteilijain näyttelyyn vuosina 1917, 1919, 1920, 1932 ja 1951. Lehtiö työskenteli myös koristemaalarina, kuvittajana ja näyttelyjärjestäjänä.


title: Yuki Nakai

text: Yuki Nakai (, s. 18. elokuuta 1970 Hamamasun kylä, Hokkaidō) on japanilainen vapaaotteluvalmentaja ja entinen vapaaottelija. Hän otteli urallaan Shootossa ja Vale Tudossa 1990-luvulla. Nakai voitti Shooton välisarjan mestaruuden 1995 ja jatkoi myöhemmin kilpauraansa myös brasilialaisen jujutsun parissa. Vapaaottelu-uran jälkeen Nakai perusti 1997 vapaaotteluseura Paraestran, jossa hän on valmentanut useita japanilaisia vapaaottelijoita, kuten Shinya Aoki ja Satoru Kitaoka.


title: Gero Zambuto

text: Gero Zambuto (14. huhtikuuta 1887 Grotte – 11. tammikuuta 1944 Bassano del Grappa) oli italialainen näyttelijä ja elokuvaohjaaja.


title: Gero Zambuto

text: Zambuto opiskeli yliopistossa oikeustiedettä, mutta antautui sitten teatterinäyttelijän uralle. Hän työskenteli vuodesta 1913 lähtien elokuvanäyttelijänä ja -ohjaajana, mutta palasi teatteriin 1920-luvun alussa. Äänielokuvan tultua Zambuto näytteli jälleen muutamissa elokuvissa ja ohjasi muun muassa Totòn elokuvadebyytin "Fermo con le mani!" (1937). Hän teki huomattavan uran myös ääninäyttelijänä.


title: Mauno Lindholm

text: Mauno Nikolai Lindholm (7. huhtikuuta 1895 Paimio – 21. lokakuuta 1930) oli suomalainen kuvanveistäjä.


title: Mauno Lindholm

text: Lindholm opiskeli Turun Taideyhdistyksen piirustuskoulussa 1920–1923 sekä yksityisesti Suomessa Wäinö Aaltosen johdolla 1922–1925 ja Norjassa Gustav Vigelandin johdolla 1928–1929. Hän osallistui Suomen Taiteilijain näyttelyyn vuosina 11923, 1925, 1926, 1928 ja 1930. Hänen töitään oli esillä ulkomailla Oslossa ja Tukholmassa 1929. Lindholmin teosten kokoelma hankittiin 1970-luvulla Paimion kunnan taidekokoelmiin.


title: Onnenkeksi

text: Onnenkeksit ovat pieniä makeita leivonnaisia, joita tarjoillaan usein jälkiruokana kiinalaisissa ravintoloissa. Onnenkeksit sisältävät tavallisesti paperille kirjoitetun aforismin, lottonumerovihjeen tai ennustuksen. Leivonnainen on peräisin Yhdysvalloista, missä se onkin yleisesti tarjoiltu. Onnenkeksejä voi silti löytää muistakin maista, joissa on kiinalaisia ravintoloita, esimerkiksi Suomesta ja Ranskasta.


title: Onnenkeksi

text: Onnenkeksejä ensimmäisenä Yhdysvalloissa tarjoilleena kokkina pidetään japanilaista siirtolaista Makoto Hagiwaraa. Keksien tarkasta alkuperästä ei kuitenkaan ole varmuutta.


title: Grigore Obreja

text: Grigore Obreja (6. marraskuuta 1967 Somova – 29. toukokuuta 2016 Ranska) oli romanialainen ratameloja, olympiamitalisti ja maailmanmestari.


title: Grigore Obreja

text: Obreja voitti parinsa Gheorghe Andrievin kanssa kanadalaiskaksikkojen 500 metrillä olympiapronssia Atlantassa 1996 ja maailmanmestaruuden vuonna 1994. Hän kilpaili myös Soulin kesäolympialaisissa 1988, missä hän sijoittui kanadalaiskaksikoissa 500 metrillä seitsemänneksi ja 1000 metrillä kuudenneksi.


title: Grigore Obreja

text: Obreja kuoli Ranskassa 48-vuotiaana 29. toukokuuta 2016 sairastettuaan pitkään.


title: ESL

text: ESL, alun perin Electronic Sports League, on kilpapeliturnauksien järjestämiseen erikoistunut yhtiö, joka järjestää turnauksia maailmanlaajuisesti. ESL on maailman suurin videopelitapahtumia järjestävä yhtiö ja vanhin yhä toiminnassa oleva kilpapeliorganisaatio. ESL:llä on 11 toimipistettä ympäri maailmaa, päämajan sijaitessa Kölnissä. Sen suoratoistoplavelu Twitchiin lähettämää videokuvaa katsotaan enemmän kuin yhdenkään toisen pelkästään kilpapelaamiseen erikoistuneen yhtiön, yhteensä 129,4 miljoonaa tuntia elokuun 2015 ja toukokuun 2016 välillä, joka on 23 prosenttia kaikesta kyseisellä aikavälillä Twitchissä katsotusta sisällöstä.


title: ESL

text: ESL järjestää turnauksia muun muassa peleistä "Battlefield 4", "", "Dota 2", "", "", "Heroes of the Storm", "Mortal Kombat X", "Smite", "", "World of Tanks" ja "".


title: Vittorio Rossi Pianelli

text: Vittorio Rossi Pianelli (9. heinäkuuta 1875 Torino – 25. syyskuuta 1953 Rooma) oli italialainen näyttelijä ja elokuvaohjaaja.


title: Vittorio Rossi Pianelli

text: Pasquali Filmillä ja Aquila Filmsillä työskennellyt Rossi Pianelli siirtyi vuonna 1913 Gloria Filmsille, jossa hän näytteli pääosia muun muassa elokuvissa "Nerone e Agrippina" ja "Ma l’amor mio non muore!" (molemmat 1913). Hänen elokuvauransa jatkui etupäässä sivuosien esittäjänä 1920-luvun lopulle saakka. Rossi Pianelli ohjasi myös ohjasi useita elokuvia kuten "Il tamburino sardo" (1915).


title: Nostettu nyrkki

text: Nostettu nyrkki (tai pystyyn nostettu nyrkki, engl. "raised fist") on solidaarisuuden ja tukemisen symboli. Sitä käytetään myös tervehdyksenä ilmaisemaan yhtenäisyyttä, voimaa, uhmaa tai vastustusta. Tervehdyksen juuret juontaa antiikin Assyriaan symbolina väkivallan vastustukselle.


title: Nostettu nyrkki

text: Nostettua nyrkkiä käytettiin ammattiyhdistysliikkeen Industrial Workers of the Worldin logona vuonna 1917. Taller de Gráfica Popular -kirjapaino popularisoi graafista symbolia Meksikossa vuonna 1948. Symbolia on käytetty ja sisällytetty ympäri maailmaa eri ryhmien toimesta, jotka kokevat, että heitä sorretaan.


title: Nostettu nyrkki

text: Nostettua nyrkkiä käytetään visuaalisessa viestinnässä. Nostettuun nyrkkiin usein yhdistetään muita graafisia elementtejä, jotka välittävät monimerkityksellisiä liikkeitä ja vastavoimia. Riippuen yhdistetyistä elementeistä, eleiden ja vastavoimien sävy ja aikomus muuttuu. Esimerkiksi sirppi ja vasara yhdistettynä nostettuun nyrkkiin on osa kommunistista symbolia, kun taas nostettu nyrkki yhdistettynä Venus-symboliin edustaa feminismiä tai yhdistettynä kirjaan edustaen kirjastonhoitajia.


title: Nostettu nyrkki

text: Nostetun nyrkin logo voi edustaa esimerkiksi yhtenäisyyttä ja solidaarisuutta. Logoa käytetään yleensä sorrettujen tai alistettujen ihmisten toimesta.


title: Nostettu nyrkki

text: Musta nyrkki ("Black Power fist") yleensä liitetään mustaan nationalismiin ja joskus sosialismiin. Musta nyrkki tunnetaan parhaiten Mustat pantterit -organisaatiosta 1960-luvulla. Musta nyrkki otettiin logona käyttöön myös soul-musiikin alakulttuurissa.


title: Nostettu nyrkki

text: Valkoinen nyrkki ("White Power fist") yleensä liitetään valkoiseen nationalismiin. Tosin Sosialistinen internationaalinen -järjestö ja jotkut sosialistiset ja sosiaalidemokraattiset puolueet käyttivät valkoista nyrkkiä, jossa nyrkki pitää punaista ruusua.


title: Nostettu nyrkki

text: "Gonzon nyrkkille" ominaista on meskaliinikaktusnapin pitäminen kahdella peukalolla ja neljällä sormella. Gonzon nyrkkiä käytettiin ensimmäisen kerran Hunter S. Thompsonin kampanjassa vuonna 1970. Siitä on tullut Thompsonin ja gonzojournalismin symboli kokonaisuudessaan.


title: Nostettu nyrkki

text: Nostettu nyrkki tervehdyksenä muodostuu nostamalla toinen käsi ilmaan ja puristamalla käsi nyrkkiin. Tervehdyksen merkitys voi vaihdella. Nostettua nyrkkiä on käytetty laajasti populaarikulttuurissa. Sloganin ”"Power to the People"” (suom. ”"Valta kansalle"”) yhteydessä usein käytetään nostettua nyrkkiä.


title: Faustin-Archange Touadéra

text: Faustin-Archange Touadéra (s. 21. huhtikuuta 1957) on keskiafrikkalainen poliitikko. Hän toimi maansa pääministerinä 2008-2013. Vuonna 2016 hänet valittiin presidentiksi.


title: Faustin-Archange Touadéra

text: Touadéra on koulutukseltaan matematiikan tohtori.


title: Guasetisaali

text: Guasetisaali (CHO) on orgaaninen yhdiste. Se on guajakolin ja asetyylisalisyylihapon esteri. Yhdistettä voidaan käyttää muun muassa limaa irrottavana ainesosana yskänlääkkeissä sekä tulehduskipulääkkeenä. Se on käytössä muun muassa Italiassa kivuliaiden hengitystieoireiden lievittämiseen.


title: Guasetisaali

text: Guasetisaali on aihiolääke, joka metaboloituu ihmiselimistössä asetyylisalisyylihapoksi ja guajakoliksi. Yhdistettä voidaan valmistaa käsittelemällä asetyylisalisyylihappoa tionyylikloridilla, jolloin muodostuu asetyylisalisyylikloridi. Tämä reagoi guajakolin natriumsuolan kanssa muodostaen guasetisaalia. Reaktiossa käytetään faasinsiirtokatalyyttejä tai karbonyylidi-imidatsolia.


title: Yöperhonen (vuoden 1916 elokuva)

text: Yöperhonen () on vuonna 1916 valmistunut italialainen mykkäelokuva. Henry Bataillen näytelmään perustuvan melodraaman on ohjannut Carmine Gallone. Sen pääosaa esittää elokuvadiiva Lyda Borelli.


title: Yöperhonen (vuoden 1916 elokuva)

text: Kaunis kuvanveistäjä Thea di Marlievo on rakastunut Filippoon, mutta juuri ennen häitä hän saa kuulla sairastavansa tuberkuloosia. Thea päättää jättää rakastamansa miehen ja nauttia jäljellä olevasta elämästään täysin rinnoin. Thean äiti ja Filippo eivät ymmärrä häntä. Kamppailun jälkeen Thea heittäytyy miehen syleilyyn, mutta matkustaa pian Pariisiin, jossa hän jatkaa mielipuolista elämäänsä. Sairauden edetessä Thea järjestää viimeiset juhlat, joissa hän toivoo näkevänsä Filippon. Tämä ei ilmesty paikalle, sillä hän on mennyt naimisiin toisen naisen kanssa. Pitkien ja kummallisten jäähyväisten jälkeen Thea näyttäytyy alastomana kutsuvieraille, jotta he muistaisivat hänen ruumiinsa täydellisyyden. Sitten hän tekee itsemurhan syanidikapselin avulla.


title: Yöperhonen (vuoden 1916 elokuva)

text: Cinesin tuottama "Yöperhonen" perustuu ranskalaisen Henry Bataillen näytelmään "Le Phalène" (1913). Elokuvasta on säilynyt vain kymmenen minuutin pituinen katkelma, joka todistaa sen olevan tyypillinen yläluokkainen intohimodraama.


title: Yöperhonen (vuoden 1916 elokuva)

text: Aikalaiskriitikot pitivät "Yöperhosta" keinotekoisena ja epäuskottavana ja vierittivät sen viat etupäässä näytelmäsovituksen niskoille. Yleisön keskuudessa elokuva näyttää menestyneen paremmin.


title: Yöperhonen (vuoden 1916 elokuva)

text: Elokuvaa esitettiin Suomessa syksyllä 1917. Oululaisessa "Kansan Tahdossa" julkaistussa ilmoituksessa sitä ylistettiin poikkeuksellisin ylisanoin: ”Elävienkuvien korkein tähänastinen saavutus on "Yöperhonen", joka on merkittävä tämän näytäntökauden filmien kuningattareksi. Kuva on hieno ja liikuttava, herkimpiä tunnesäikeitä hellävaroen hipova. "Yöperhonen" on kyhätty hienoja luonteita varten. "Yöperhonen" on kaikinpuolin ehyt taideluomus, sen ylöspano on mestarin kädellä huollettu. "Yöperhonen" on kaikkialla, missä sitä on esitetty, saavuttanut yleisön jakamattoman suosion. Lida Borelli, Cines-tehtaan filmitähti, esittää pääosan niin sielullisesti, että näyttämötaiteen ihailijat voivat herkutella tällä loistokuvalla.”


title: Grönlannin parlamenttivaalit

text: Grönlannin parlamenttivaalit on neljän vuoden välein järjestettävä tapahtuma, jossa valitaan 31 edustajaa Grönlannin parlamenttiin. Edelliset parlamenttivaalit Grönlannissa järjestettiin vuonna 2014 ja niissä suurimmaksi puolueeksi nousi Síumut, kun edellisen kerran se oli ollut Inuit Ataqatigiit. Seuraavat parlamenttivaalit Grönlannissa järjestetään vuonna 2018. Grönlantiin palaavilla opiskelijoilla ei ole oikeutta äänestää puolen vuoden sisällä Grönlantiin paluusta.


title: Mark Patton

text: Mark Patton (s. 13. helmikuuta 1964 Kansas City) on yhdysvaltalainen näyttelijä.


title: Mark Patton

text: Patton kasvoi ja opiskeli Missourissa, kunnes muutti New York Cityyn valmistelemaan näyttelijän uraansa. Vuonna 1982 hän näytteli teatteriesityksissä, jolloin hän jatkoi siitä näyttelemään elokuvissa ja televisiosarjoissa. Patton tuli tunnetuksi Painajainen Elm Streetillä 2 - Freddyn kosto ja Anna to the Infinite Power elokuvista. Tämän jälkeen hän on näytellyt kahdessa televisiosarjoissa, jotka ovat General Hospital ja Hotel.


title: Mark Patton

text: Pattonin on huhuttu olevan homo, mutta tätä väitettä ei voitu todistaa todeksi.


title: Sini Yasemin

text: Sini Yasemin Eira (taiteilijanimeltään Sini Yasemin, ensimmäisen singlen aikoihin tyyliteltynä myös Siniyvsemin) on suomalainen laulaja-lauluntekijä. Hän on tullut tunnetuksi muun muassa vierailtuaan Raappanan keväällä 2016 julkaistulla ”Chilii”-singlellä.


title: Sini Yasemin

text: Sinin ensimmäinen single, ”Pukukoodi”, julkaistiin lokakuussa 2015. Huhtikuussa 2016 hän julkaisi toisen singlensä, ”Kavereita”. Keväällä 2016 hänen levytyssopimuksensa 325 Median kanssa kasvoi yhteistyösopimukseksi Universal Musicin kanssa.


title: Sini Yasemin

text: Sini Yasemin vierailee Raappanan toukokuussa 2016 julkaistulla ”Chilii”-kappaleella. Kappale menestyi hyvin sijoittuen muun muassa singlelistan kuudenneksi. Single on saavuttanut tuplaplatinarajan.


title: Sini Yasemin

text: Tammikuussa 2017 hän julkaisi kolmannen oman singlensä, ”Mun kaa”, joka sai ensisoittonsa YleX:n Uuden musiikin iltavuoro -ohjelmassa. Toukokuussa 2017 julkistettiin, että Sini Yasemin on yksi vuoden 2017 Kesäkumi-kappaleen esittäjistä. ”Tyynysotaa”-kappaleella oli mukana myös Vilma Alina, Nelli Matula ja Ida Paul.


title: Sini Yasemin

text: Neljäs single, ”Istanbul-rytmii”, julkaistiin heinäkuussa 2017.


title: Sini Yasemin

text: Sini Yasemin on kertonut Ylen Summerin "TBT"-sarjan suvaitsevaisuutta käsittelevässä jaksossa olevansa lesbo. Hänellä on turkkilainen isä ja suomalainen äiti.


title: Johann Friedrich Hartknoch

text: Johann Friedrich Hartknoch (latv. Johans Frīdrihs Hartknohs) (18. syyskuuta 1740 Gołdap, Itä-Preussi – 1. huhtikuuta 1789 Riika) oli latvialainen cembalisti ja kustantaja. Isältään musiikkikoulutuksen saanut Hartknoch toimi Königsbergissä kustannusalaan perehtyessään vuodesta 1761 nuoren Johann Friedrich Reichardtin opettajana. Kaksi vuotta myöhemmin hän perusti Mitauhun (nyk. Jelgava) kustannustalon, jolla oli haaraosasto Riiassa. Sittemmin Riian-osastosta tehtiin kustannustalon päätoimipaikka ja kustannettavaksi otettiin kirjallisuuden ohella musiikki. Johann Friedrich Hartknochin kuoleman jälkeen kustannustalon toimintaa jatkoi hänen samanniminen poikansa (1768–1819).


title: Johann Friedrich Hartknoch

text: Hartknoch julkaisi muiden muassa seuraavien merkkihenkilöiden kirjallista tuotantoa: Johann Gottfried von Herder – joka oli Hartknochin läheinen ystävä –, Immanuel Kant, Nikolai Karamzin, vapaaherra Adolph Knigge, Mihail Lomonosov ja Venäjän keisarinna Katariina II. Musiikkikustantajana Hartknochin pääpaino suuntautui Mannheimin koulukuntaan sekä Johann Sebastian Bachin poikien Carl Philipp Emanuelin, Johann Christianin ja Johann Christoph Friedrichin ja näiden lähipiiriin kuuluneen Johann Gottfried Müthelin samoin kuin aiemman oppilaansa Reichardtin sävellystuotantoon. Vuosina 1767–1797 Hartknochin kustannustalo julkaisi musiikkia yhteensä 35 nimekettä, jotka kaikki kuitenkin painettiin Leipzigissa.


title: Wimbledonin tennisturnaus 2016 – miesten kaksinpeli

text: Novak Đoković oli puolustava mestari, mutta hävisi turnauksen kolmannella kieroksella Sam Querreylle.


text: Turnauksen voitti Andy Murray, jolle Wimbledonin mestaruus oli toinen hänen urallaan.


title: Hullujen paratiisi

text: Hullujen paratiisi ("The Palm Beach Story") on Preston Sturgesin käsikirjoittama ja ohjaama romanttinen screwballkomedia vuodelta 1942. Sen pääosia näyttelevät Claudette Colbert, Joel McCrea, Rudy Vallee ja Mary Astor. Elokuvan Suomen teatteriensi-ilta oli 2. toukokuuta 1943 Helsingin Savoyssa.


title: Hullujen paratiisi

text: "The New York Timesin" kriitikot valitsivat sen vuonna 2004 yhdeksi tuhannesta kaikkien aikojen parhaasta elokuvasta. -listalla se sijoittui 77:nneksi.


title: Hullujen paratiisi

text: Gerry ja Tom (Colbert ja McCrea) menevät kiireesti naimisiin. Viisi vuotta vierähtää, keksijänä toimiva mies tarvitsisi rahaa uuden prototyypin rakentamiseen, mutta aviopari alkaa olla puilla paljailla. Jotain on keksittävä. Gerry lähtee varakkaan miehen etsintään Floridan Palm Beachiin. Elokuvan hurjimmassa jaksossa miljonäärien metsästyskerhon jäsenet heiluvat junassa kivääreineen ja metsästyskoirineen.


title: Andre Berto

text: Andre Michael Berto (s. 7. syyskuuta 1983 Winter Haven, Florida) on yhdysvaltalainen välisarjan nyrkkeilijä. Hän on voittanut WBC:n ja IBF-liiton mestaruudet, sekä ollut WBA:n tilapäinen mestari 2015.


title: Nöyleppilampi

text: Nöyleppilampi on Jaalassa Kouvolassa sijaitseva keskikokoinen järvi. Se kuuluu Kymijoen vesistöön ja on osa Mäntyharjun reittiin kuuluvaa Karijärven valuma-aluetta. Järven pinta-ala on 19 hehtaaria, rantaviivan pituus 2,4 kilometriä ja vedenpinnan korkeus merenpinnasta 101,7 metriä. Lammessa on kolme pientä saarta, joiden välissä sijaitsee hiekkaisia matalikkoja. Siihen laskee kolme metsäojaa ja sen laskuoja, joka lähtee sen kaakkoisrannasta, kulkee pienen Likolammen kautta läheiseen Korpijärveen.


title: Nöyleppilampi

text: Lammen ympäristössä on joitakin korkeita ja kallioisia mäkiä. Sen itäpuolella kulkee Nöyleppiharju, jonka länsopuoli laskee lammen itärantaan. Lammen rantaan on rakennettu kuusi vapaa-ajan asuntoa, joille johtaa tiet Hartolasta yhdystieltä 4164.


title: Nöyleppilampi

text: Lammessa on pääosin ahvenia, haukia ja särkiä. Särkiä ei saa katiskoihin, ahvenia ja haukia saattaa saada paljonkin. Särkiä saa verkkokalastuksella. Talvella siellä voi harrastaa pilkkikalastusta. Lammella ei saa käyttää moottorivenettä.


title: Nöyleppilampi

text: Järvestä on raportoitu mahdolliseksi muinaisjäännökseksi määritelty Nöyleppilammen ruuhi.


title: Vantaan kulttuuripalkinto

text: Vantaan kulttuuripalkinto on Vantaan kaupunginhallituksen hakemuksetta myöntämä tunnustus, joka voidaan myöntää merkittävistä ansioista taiteen tai kaupungin taide-elämän hyväksi. Palkinto on jaettu vuodesta 1976 lähtien. Se voidaan antaa Vantaalla vakituisesti asuvalle henkilölle tai kaupungissa toimivalle yhteisölle. Esityksen vuosittain jaettavasta kulttuuripalkinnosta tekee Vantaan vapaa-ajan lautakunta ja päätöksen kaupunginhallitus.


title: Lorenzo Richelmy

text: Lorenzo Richelmy (s. 25. maaliskuuta 1990 La Spezia, Italia) on italialainen näyttelijä, joka tunnetaan kotimaansa ulkopuolella parhaiten pääroolistaan televisiosarjassa "Marco Polo". Ennen Marco Polon roolia hän näytteli useissa italialaisissa televisio-ohjelmissa ja elokuvissa. Aloittaessaan opiskelun arvostetussa Centro Sperimentale di Cinematografia -elokuvakoulussa hän oli nuorin opiskelija, joka oli koskaan hyväksytty sinne oppilaaksi.


title: Lorenzo Richelmy

text: Vuonna 2011 Richelmy voitti parhaan miesnäyttelijän palkinnon Brysselin kansainvälisillä elokuvajuhlilla roolistaan elokuvassa "Fat Cat". Hän sai palkinnon tästä roolista myös kolmella muulla festivaalilla Kaliforniassa. Vuonna 2008 hän sai Italian kulttuuri- ja turismiministeriön myöntämän ”Personalità Europea Emergente” -palkinnon.


title: Pinewood Iskandar Malaysia Studios

text: Pinewood Iskandar Malaysia Studios on 20 hehtaarin laajuinen elokuva- ja tv-studioalue Iskandar Puterin kaupungissa Johorin osavaltiossa Malesiassa. Se otettiin käyttöön kesäkuussa 2014. Studiot omistaa brittiläinen Pinewood Group, johon kuuluva Pinewood Studios aloitti toimintansa Britanniassa vuonna 1936. Pinewood Iskandarin päämarkkina-aluetta on Aasian–Tyynenmeren alue. Iskandarissa on viisi studiorakennusta elokuvien tekoa varten ja kaksi tv-ohjelmille. Suurimman studion pinta-ala on 2 800 neliömetriä. Alueella on vesialtaita, joissa voidaan kuvata vedenalaisia kohtauksia. Lisäksi ulkona kuvaamiseen on paljon tilaa.


title: Meriteatteri

text: Meriteatteri on vuonna 2013 perustettu vapaa ammattiteatteri. Meriteatteri sijaitsee Naantalin Rymättylässä, Otavan saaren Röölän kylässä. Ryhmä koostuu nuorista teatterialan ammattilaisista. Ryhmä aloitti vuonna 2014 ympärivuotisen kiertuetoimintansa. Meriteatteri on vieraillut esimerkiksi Tampereen Teatterissa, Teatteri Telakalla, Teatteri Vanha Jukossa, Kulttuuritehdas Korjaamolla, Linnateatterissa sekä Von Krahli Teaterissa Tallinnassa.


title: Meriteatteri

text: Huhtikuussa 2017 ensi-iltansa saa "Maailman meri", joka nähdään sekä Helsingin Kulttuuritehdas Korjaamolla että Meriteatterin kotiteatterissa Röölässä.


title: Meriteatteri

text: Meriteatterin esitykset "Merimies, muija, kalamiehen koira" (2013), "Laulu on meren laulu" (2014) ja "Eikä merta enää ole" (2015) muodostavat yhdessä Lähtö-trilogian. Lähtö-trilogia pohjautuu Röölän sataman tarinoihin. Kukin esitys on itsenäinen kokonaisuutensa, jota voi katsoa tuntematta aikaisempia osia.


title: Meriteatteri

text: Ohjaaja


title: Meriteatteri

text: Näyttelijät


title: Meriteatteri

text: Valosuunnittelija


title: Meriteatteri

text: Tuottajat


title: Meriteatteri

text: Lähde:


title: Ansa – Parallax View

text: Ansa – Parallax View ("The Parallax View") on Alan J. Pakulan ohjaama yhdysvaltalainen jännityselokuva vuodelta 1974. Sen pääosia näyttelevät Warren Beatty ja Paula Prentiss.


title: Ansa – Parallax View

text: Elokuvan ovat käsikirjoittaneet David Giler, Lorenzo Semple Jr. ja kreditoimaton Robert Towne, ja sen pohjana on vuonna 1970 ilmestynyt Loren Singerin romaani. Tarinassa toimittaja Frady (Beatty) tutkii vuosien takaista senaattorin murhaa, jonka silminnäkijöistä moni on sittemmin kuollut oudoissa olosuhteissa. Hänelle alkaa paljastua organisoitu järjestö, jonka tehtävänä on salamurhata vallanpitäjiä.


title: Ansa – Parallax View

text: "The New York Timesin" kriitikot valitsivat "Ansan" vuonna 2004 yhdeksi tuhannesta kaikkien aikojen parhaasta elokuvasta. "Video-oppaassa" vuodelta 1994 Kati Sinisalo pitää "Ansaa" 1970-luvun vainoharhaisten salaliittotarinoiden avainelokuvana, pessimistisenä painajaisena. Hän antaa elokuvalle neljä tähteä viidestä, mikä vastaa sanallista arviota ”erinomainen”.


title: Julia Boserup

text: Julia Boserup (s. 9. syyskuuta 1991 Santa Monica, Kalifornia) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 174 huhtikuussa 2012. Hänellä on kaksoiskansalaisuus, ja hänen molemmat vanhempansa ovat tanskalaisia.


title: Julia Boserup

text: Boserup teki Grand Slam -debyyttinsä Wimbledonissa 2016. Hän eteni kolmannelle kierrokselle voitettuaan Tatjana Marian ja Belinda Bencicin luovutettua toisen kierroksen ottelunsa.


title: Céaux

text: Céaux on kunta Ranskassa Manchen departementissa Normandian alueella. Se sijaitsee Englannin kanaaliin kuuluvan Mont Saint-Michelin lahden pohjukassa.


title: Avranches

text:
Avranches on kunta Ranskassa Manchen departementissa Normandian alueella. Se oli yksi toisen maailmansodan näyttämöistä. Kenraali Batton johti hyökkäystä heinäkuussa 1944, joka vapautti kaupungin.
Kaupungin nähtävyyksiä ovat sen linna, kirkko Notre-Dame-des-Champs, piispan palatsi sekä kasvitieteellinen puutarha. Puutarha innoitti 1800-luvulla useita kirjailijoita, kuten Guy de Maupassantia, Victor Hugoa ja Stendhalia. Puutarha kunnostettiin vuonna 2007.


title: Johan Dielhardt

text: Johan William Dielhardt (Nylund) (23. heinäkuuta 1887 Sauvo – 22. tammikuuta 1975 Turku) oli suomalainen taidemaalari.


title: Johan Dielhardt

text: Dielhardt opiskeli Suomen Taideyhdistyksen piirustuskoulussa Turussa ja Turun Taideyhdistyksen piirustuskoulussa vuosina 1905–1912. Hän osallistui Suomen Taiteilijain näyttelyyn vuosina 1931, 1941 ja 1943. Hänen töitään oli esillä ulkomailla Tukholmassa ja Oslossa 1929.


title: Pjotr Šuvalov

text: Pjotr Andrejevitš Šuvalov (27. kesäkuuta 1827 Pietari – 22. maaliskuuta 1889 Pietari) oli venäläinen kreivi, sotilas, diplomaatti ja Venäjän turvallisuushallintoa johtanut virkamies, joka käytti suurta valtaa keisari Aleksanteri II:n valtakaudella. Šuvalov pyrki estämään vapaamielisten uudistusten toteuttamisen Venäjällä.


title: Pjotr Šuvalov

text: Pjotr Šuvalov kuului Šuvalovin vaikutusvaltaiseen sukuun, joka oli saanut keisarinna Elisabetin aikana 1700-luvulla kreivin arvon. Hänen isoisänsä oli Napoleonin sotiin osallistunut kenraaliluutnantti Pavel Šuvalov ja hänen veljensä oli kenraali ja diplomaatti Pavel Šuvalov nuorempi.


title: Pjotr Šuvalov

text: Šuvalov palveli Venäjän armeijassa vuodesta 1845 ja osallistui Krimin sotaan. Hänen diplomaattiuransa alkoi vuonna 1856 yhtenä Venäjän delegaation jäsenenä Pariisin rauhankongressissa. Seuraavana vuonna hänet nimitettiin Pietarin kaupungin ylipoliisimestariksi. Šuvalov oli 1860–1861 Venäjän sisäministeriön sisäisestä turvallisuudesta vastanneen osaston johtajana. Hän vastusti maaorjien vapauttamista. Šuvalov toimi Itämerenmaakuntien eli Baltian alueen kenraalikuvernöörinä 1864–1866. Vuosina 1866–1874 hän oli Venäjän santarmijoukkojen esikuntapäällikkö ja samalla keisarillisen kanslian kolmannen osaston eli tosiasiassa salaisen turvallisuuspoliisin johtaja. Tässä asemassa Šuvalovista tuli keisari Aleksanteri II:n tärkeä neuvonantaja. Hän kannusti keisaria jarruttamaan jo luvattujen poliittisten uudistusten toteuttamista ja nimittämään vanhoillisia henkilöitä tärkeisiin virkoihin. Poliittiset vastustajat kutsuivat häntä pilkkanimillä ”varakeisari” ja ”Pietari IV”. Hän sai 1872 ratsuväenkenraalin arvon Venäjän armeijassa ja 1874 nimityksen Venäjän valtakunnanneuvoston jäseneksi.


title: Pjotr Šuvalov

text: Vuosina 1874–1879 Šuvalov oli Venäjän suurlähettiläänä Lontoossa. Kun Turkin sodan jälkeen solmittu Venäjälle edullinen San Stefanon rauha uhkasi johtaa konfliktiin Venäjän ja Englannin välillä, Šuvalov toimi aloitteentekijänä vuoden 1878 Berliinin kongressille, jossa hän myös johti Venäjän delegaatiota. Koska kongressin lopputulosta pidettiin Venäjän diplomaattisena tappiona, kotimainen mielipide kääntyi Šuvalovia vastaan ja hänet kutsuttiin takaisin tehtävistään seuraavana vuonna.


title: Takahiro Yamada

text: Takahiro Yamada -nimisiä henkilöitä ovat muun muassa:


title: Gustaf Jysky

text: Gustaf Adolf (Gösta) Jysky (vuoteen 1935 "Eklund", 30. elokuuta 1893 Espoo – 15. elokuuta 1966 Helsinki) oli suomalainen taidemaalari.


title: Gustaf Jysky

text: Jyskyn vanhemmat olivat sahanjohtaja Gustaf Adolf Eklund ja Helena Herlin. Hän opiskeli Taideteollisessa keskuskoulussassa 1911–1914 ja oli siellä opettajana 1928–1948. Jysky oli vuodesta 1940 "Messusomistamo Oy":n toimitusjohtajana ja hän oli Suomen koristetaiteilijain 1iiton Ornamon johtokunnan jäsenenä ja rahastonhoitajana 1933–1938. Jysky toimi koriste- ja maisemamaalarina ja hän vastasi muun muassa Mäntyharjun, Pöytyän ja Ylitornion kirkkojen sekä useiden julkisten rakennusten koristemaalauksesta.


title: Gustaf Jysky

text: Jysky voitti suunnittelukilpailun Helsingille myönnettyjen vuoden 1940 olympiakisojen postimerkistä.


title: Demon Dayz

text: Demon Dayz on suomalaisen hardcore punk -yhtye Ratfacen EP-levy, joka julkaistiin vuonna 2006 levymerkillä Fast Rock Factory. Albumi nauhoitettiin alun perin demona.


title: Demon Dayz

text: EP sai ristiriitaisen vastaanoton. Lammaszinen Markus Veijalainen hehkutti albumia genrellisesti monipuoliseksi ja että albumi on lyhykäisyydessään ehjä paketti, johon ei ehdi kyllästymään. Desibelin Jarmo Panula antoi EP:lle kaksi tähteä viidestä, sanoen albumin olevan heikko mukavista riffeistä ja kelvollisesta laulajasta huolimatta.


title: Onni Muusari

text: Onni Alfred Muusari (20. heinäkuuta 1890 Nurmes – 4. lokakuuta 1917 Hyvinkää) oli suomalainen kuvittaja ja taidemaalari.


title: Onni Muusari

text: Muusari opiskeli Viipurin taiteen ystävien piirustuskoulussa vuosina 1906–1908 ja 1910 sekä Suomen Taideyhdistyksen piirustuskoulussa vuonna 1909. Hän osallistui Suomen Taiteilijain näyttelyihin vuosina 1912, 1913 ja 1914. Muusari toimi pilapiirtäjänä, kuvittajana ja kirjankansien suunnittelijana.


title: Aleksandr Tretjakov

text: Aleksandr Tretjakov -nimisiä henkilöitä ovat:


title: Janne Muusari

text: Janne Muusari (ent "Linnavaara", 20. huhtikuuta 1886 Kronstadt, Venäjä – 24. syyskuuta 1966) oli suomalainen kuvittaja ja taidemaalari.


title: Janne Muusari

text: Muusari opiskeli Viipurin taiteen ystävien piirustuskoulussa vuosina 1903–1905 sekä Suomen Taideyhdistyksen piirustuskoulussa vuosina 1905–1908. Hän osallistui Suomen Taiteilijain näyttelyyn vuonna 1913. Muusari toimi pilapiirtäjänä ja kuvittajana.


title: Feodor Kaski

text: Feodor Kaski (3. kesäkuuta 1884 Hamina – 14. elokuuta 1957) oli suomalainen taidemaalari.


title: Feodor Kaski

text: Kaski opiskeli Turun Taideyhdistyksen piirustuskoulussa vuosina 1924–1925. Hän osallistui Suomen Taiteilijain näyttelyihin vuosina 1933 ja 1945. Kasken töitä oli näytteillä ulkomailla Moskovassa 1934 ja Riiassa 1935. Kaski toimi myös muusikkona. Hän esiintyi orkesterin trumpetistina vuonna 1950 valmistuneessa elokuvassa Maija löytää sävelen.


title: Ratassed

text: Ratassed on suomalaisen hardcore punk -yhtye Ratfacen esikoisalbumi, joka julkaistiin 26. helmikuuta 2010 levymerkillä FullHouse Records.


title: Ratassed

text: Albumi sai ristiriitaisen vastaanoton. Kaaoszinen Riku Saressalo antoi albumille lähes täydet kymmenen pistettä ja ylisti albumin soundeja ja lyriikkaa, sanoen sen ainoaksi heikkoudeksi jäävän sen lyhyys. Desibelin Tuomas Tiainen antoi albumille kaksi tähteä viidestä, sanoen albumin olevan muodollisesti menevä mutta sisällöllisesti epäilyttävä, suositellen albumia ”(oksennuksen)lämpimästi kaljanjuonnin taustamusaksi huumorintajuisille pittipiskeille”. Lammaszinen Jouni Parkku piti albumista, kehuen sitä vuoden bailulevyksi.


title: Ratface (EP)

text: Ratface on suomalaisen saman nimisen hardcore punk -yhtyeen EP-levy, joka julkaistiin vuonna 2008 levymerkillä Fast Rock Factory.


title: Iikka Korhonen

text: Iikka Korhonen on suomalainen taloustieteilijä. Hän työskentelee Suomen Pankin siirtymätalouksien tutkimuslaitoksen johtajana.


title: Iikka Korhonen

text: Korhonen on koulutukseltaan kauppatieteiden tohtori. Hän väitteli tohtoriksi Helsingin kauppakorkeakoulusta vuonna 2008.


title: Dave Schultz

text: David Schultz tai Dave Schultz -nimisiä henkilöitä ovat muun muassa:


title: Yrjö Viita

text: Yrjö Kustaa Viita (26. toukokuuta 1892 Tampere – 15. tammikuuta 1955,Helsinki) oli suomalainen taidemaalari.


title: Yrjö Viita

text: Mainostaiteilijana ja koristemaalarina työskennellyt Viita osallistui Suomen Taiteilijain näyttelyihin vuosina 1920, 1921, 1926 ja 1928.. Yrjö Viita oli kirjailija Lauri Viidan serkku.


title: Étienne Cabet

text: Étienne Cabet (1. tammikuuta 1788 Dijon, Ranska – 8. marraskuuta 1856 Saint Louis, Missouri, Yhdysvallat) oli ranskalainen sosialisti, joka kuului niin sanottuihin utopistisiin sosialisteihin. Hän ja hänen ikarialaisiksi kutsutut kannattajansa perustivat 1800-luvun puolivälissä useita utopiayhteisöjä Yhdysvaltoihin.


title: Étienne Cabet

text: Cabet oli tynnyrintekijän poika ja alkuperäiseltä ammatiltaan lakimies. Hän piti menestyvää lakitoimistoa synnyinkaupungissaan Dijonissa, mutta joutui vaikeuksiin Bourbon-restauraation vastustajana ja muutti vuonna 1825 Pariisiin. Siellä hänestä tuli vallankumouksellisten carbonarien kannattaja ja hän osallistui vuoden 1830 heinäkuun vallankumoukseen. Uusi hallitus nimitti hänet 1831 pääprokuroriksi Korsikaan, mutta hänet erotettiin pian tasavaltalaisten mielipiteittensä vuoksi. Hänet valittiin Ranskan edustajainkamariin ja hän alkoi julkaista hallitusvaltaa arvostellutta "Le Populaire" -nimistä lehteä. Kun hänet vuonna 1834 tuomittiin kahdeksi vuodeksi vankilaan kirjoittelunsa vuoksi, hän pakeni Englantiin ja asui maanpaossa Lontoossa, kunnes yleinen armahdus astui voimaan vuonna 1839. Englannissa Cabet sai entistä radikaalimpia aatteellisia vaikutteita. Häntä innoitti muun muassa Robert Owen ja tämän perustama New Lanarkin yhdyskunta.